یه‌كێتیی مه‌ترسیه‌كی گه‌وره ئاشكراده‌كات.. 840 دۆنم زه‌وی كرا به‌ناوی شیعه‌وه\nبه‌رپرسێكی یه‌كێتیی له‌سنوری خورماتوو مه‌ترسیه‌كی گه‌وره سه‌باره‌ت به‌سنوری ناوچه دابڕێندراوه‌كان و له‌ده‌ستدانی به‌شێكی خاكی كوردستان له‌لایه‌ن توركمانه‌كانه‌وه ئاشكراده‌كات، ڕاشیده‌گه‌یه‌نێت، "840 دۆنم زه‌وی له‌سنوری ناوچه كوردیه‌كانی قه‌زاكه كراوه به‌ناوی وه‌قفی شیعه‌وه"، ده‌شڵێت:"زه‌نگێكی مه‌ترسیدار بۆ داگیركردن و له‌ده‌ستدانی ناوچه‌كه هه‌یه".\nمه‌لا كه‌ریم شكور لێپرسراوی بازنه‌ی حه‌مرینی یه‌كێتیی نیشتیمانی كوردستان له‌خورماتوو بهSNNی ڕاگه‌یاند، "توركمانه شیعه‌كانی سنوری قه‌زای خورماتوو پێشتریش پیلانیان هه‌بوه قه‌زاكه بكه‌نه پارێزگا، ئه‌وه‌ش مه‌ترسیه له‌سه‌ر له‌ده‌ستدانی كوردستانیبونی ئه‌و ناوچانه".\nوتیشی:"ئه‌وه‌ی مه‌ترسیه له‌ئێستادا قه‌زای خورماتوو هه‌روه‌ها ناوچه‌كانی ده‌وروبه‌ریه‌تی، چونكه ئه‌گه‌ر خورماتوو بكرێته پارێزگا، كێشه‌ی گه‌وره بۆ كورد دروستده‌كات".\nبه‌وته‌ی به‌رپرسه‌كه‌ی یه‌كێتیی، "ئه‌وه‌ی له‌ئێستادا مه‌ترسیه بریتیه له‌لاوازبونی كورد له‌سنوری ئه‌و ناوچانه، هه‌ربۆیه نه‌یارانی كورد هه‌رچیان بوێت له‌ڕێگه‌ی به‌غداوه پیلانه‌كانیان دژ به‌كوردو كوردستانیبونی ئه‌و ناوچانه جێبه‌جێده‌كه‌ن".\nبه‌رپرسه‌كه‌ی یه‌كێتیی مه‌ترسیه‌كی گه‌وره‌ی له‌سه‌ر كوردستانیبونی خورماتوو ئاشكراكردو وتی:"پێشتر 840 دۆنم زه‌وی له‌قه‌زای خورماتوو به‌بیانوی جۆراوجۆر تاپۆكرا له‌سه‌ر وه‌قفی شیعه، جگه‌له‌وه‌ش به‌هۆی لاوازبونی ده‌سه‌ڵاتی كورد، تادێت مه‌ترسیه‌كان له‌سه‌ر له‌ده‌ستدانی كوردستانیبونی ئه‌و ناوچانه زیادده‌كات".\nئه‌وه‌شی وت:"ئێمه وه‌ك یه‌كێتیی هه‌موو هه‌وڵێكی خۆمان ده‌خه‌ینه‌گه‌ڕ بۆ ڕێگریكردن له‌پیلانی توركمانه‌كان بۆ داگیركردنی ئه‌و ناوچانه، به‌ڵام ئه‌و لایه‌نانه پیلانه‌كانیان له‌به‌غداوه جێبه‌جێده‌كه‌ن".\n11 مانگ پێشتر - Jul 12 2018 8:50AM


چەند رێکار بۆ ژیاندنەوەی پێست\n16/5/2021 11:09 AM\nپێست گرنگترین و یەکەمین لەمپەرە لەبەرامبەر میکرۆب جۆراوجۆرەکاندا و ئەگەر تەندروستیی و توانای ئەم بەشە گرنگەی جەستە دابین نەکرێت بەدڵنیاییەوە تووشی نەخۆشی دەبن. جگە لەوە بوونی پێستێکی ناسک و بەدوور لە چرچی ئاواتی گەورەی هەمووانە و هەمیشەش پەیوەندی بە تەمەنەوە نییە. تا کۆتایی ئەم بابەتە لەگەڵمان بن.\nهەنگوین: هەنگوین پڕاوپڕە لە ڤیتامین، مەوادی کانگەیی و ئەنزیم و هەر بۆیە ورووژانەکانی جەستە کەم دەکاتەوە و خێرایی دەبەخشێت بە پرۆسەی نۆژەن کردنەوەی خانەکانی جەستە. کەوچکێکی چا خواردنەوە بەردە خوێی ورد کراو لەگەڵ دوو کەوچکی خۆراک خواردن تێژەڵ کەن و وەکوو ماسک لە دەموچاوتانی بدەن.\nزەردەچێوە: ئەم مادەیە دژەهەوکردنە، دژە بەکتریایە و دژە ورووژانە، خێرایی دەبەخشێت بە سووڕی خوێن و پەڵە پێستییەکان لەناو دەبات. هەندێک زەردەچێوە و هەنگوین و شیر تێکەڵ بکەن و دواتر لە دەموچاوتانی بدەن.\nماست: ماست ناهێڵێت درەوشاوەیی پێست لەناو بچێت. ئەم شیرەمەنییە یاریدەدەرە بۆ چارەسەرکردنی پەڵە رەشەکانی پێست. کەوچکێکی چا خواردنەوە ئاوی لیمۆ و دوو کەوچک و نیو هەنگوین و کەوچکێکی چا خواردنەوە ماست تێکەڵ بکەن بۆ ئەوەی ماسکێکی درەوشێنەر پێک بێت و ئینجا لە دەموچاوتان بدەن.\nچۆکڵێتی تاڵ: چۆکڵێتی تاڵ هۆکارە بۆ گەنج بوونەوەی پێست بەڵام دەبێ شەکری تێدا نەبێت. چۆکڵێت پڕاوپڕە لە ئەنتی‌ئۆکسیدەنت و وەکوو هۆکارێکی دژەپیربوونی سروشتی دەردەکەوێت. دوو کەوچکی چا خواردنەوەی چۆکڵێتی تاڵ، نیوە پەرداخێک شەکری قاوەیی، نیوە پەرداخێک رۆنی نارگیل و پەرداخێک رۆنی بادەم تێکەڵ کەم بۆ ئەوەی هەویرێک بەرهەم بێت. ئەم هەویرە توێژە مردووەکانی پێست دەشواتەوە.


شه‌ممه , شوبات 24 2018\nکورددۆست هەمیشە زانیاری و بابەتی بەسوود\nبە ڤیدیۆ … عەبادی گەورترین تەزویری کورد ئاشکرا دەکا\nبە ڤیدیۆ.. ناخ هەژێنە ئاشکرابوو بەهەڕەشە ڤیدیۆ بە ڕزە پۆزاوی کراوە\nبە ڤیدیۆ… ئیحترافی ئەو گەنجانەی کە چوون بۆ مەساج لە هەولێر\nپۆلیس.. ڤیدیۆ رونكردنەوەیەك لە بارەی شەڕەكەی ناوبازاڕی هەولێر\nبە ڤیدیۆ.. گەورەترین خیانەتی چەند دکتۆرێک لە کوردستان ببینە\nبە ڤیدیۆ.. پزیشکێکی کورد قومار دەکا و یەک ملیۆن دۆلاری خەڵك دەدزێ\nئایدن مەعروف دادگایی دەکرێت\nچی بەین تا قژمان هەڵنەوەرێت\nئەگەر تەنها یەک دەنکە سیر لە بەیانیاندا بخۆیت چی ڕوودەدا\nبۆچی پێویستە ڕۆژانە قاوە بخۆینەوە ؟\nسێکس و قەڵەوی و کاریگەریەکانی لەسەر کەمکردنەوی توانای سێکس\nچۆن دەتوانرێت توانای سێکس زیاد بکرێت ؟ بەبێ بەکارهێنانی دەرمان\nماڵئاوایی لە قژ ڕووتانەوە بکە و بۆ هەتاهەتایە بەم گیراوە سروشتیە\nبە ڤیدیۆ…هۆکارەکانی تووشبوون بە مایەسیری\nچۆن وابکەین لەکاتی شۆریندا جلەکانمان ڕەنگی نەگۆڕێت و کاڵ نەبێتەوە\nلەم گوندەی کوردستان منافەسەی باوبژلێدان دەکرێت\nچەند نیشانەیەک کە بە ئافرەت دەڵێ کە پیاوێک خۆشی دەوێت\nبۆچی سوکانی ئۆتۆمبێلە به‌ریتانییه‌كان لای ڕاستەوەیه ؟\nسێکس و پرسیارە شەرعیەکان و وەڵامەکانیان کە تا ئێستا نەتزانیوە\nباشترین فێڵی تازە بۆ هێلکە کوڵاندن کە هەرگیز بیرت لێ نەکردۆتەوە\nمنداڵێك دۆزراوه‌ته‌وه نامه‌یه‌كى له‌گه‌ڵدایه، بڕوا ناکەی له‌ناو نامه‌كه‌دا چی نوسراوە\nئەگەر دەتەوێت قژت خاو بێت وەک ئاوریشم ئەم تێکەڵە سروشتیە بەکاربهێنە\nبە ڤیدیۆ…چەند گیراوەیەکی ئاسان بۆ سپیکردنەوەی دەست و قاچ\nتشرینی یه‌كه‌م 24, 2017\nبەڤیدیۆ…چۆن جوانترین سێلفی دەگریت\nبە ڤیدیۆ…چوار ڕێگەی ئاسان بۆ نەرم کردنەوەی پرچی وشک\nئاب 9, 2017\nبە ڤیدیۆ…باشترین رێگا بۆ لێکردنەوەی مووی زیادە\nئاب 4, 2017\nبە ڤیدیۆ… ڕیگایەکی ئاسان بۆ سپی کردنەوەی دەست و پێیەکان\nبە ڤیدیۆ…چۆنیەتی بچوک کردنەوەی لوت بەبێ نەشتەرگەری\nئەو بەرنامەیە بۆ مۆبایلەکەت دابەزێنە بەردەوامبە لە قسەکردن لەکاتی نەمانی شەحنی مۆبایلەکەت\nكانونی دووه‌م 24, 2018\nئایا کەس گوێ لە تەلەفۆنەکانم دەگرێ یا هاک کراوم ؟\nڤیدیۆ.. بۆیەکەم جار پۆلیس ماتۆڕی فڕیو بەکار دەهێنێت\nبۆ یەکەمجار تایبەتمەندی ئایفۆن ٨ بزانە\nئه‌یلول 3, 2017\nبه ڤیدیۆ.. دیاریەکەی دینا و هه‌ڵكه‌وت زاهیر بۆ ڤالانتاین ببینە\nڤیدیۆ…سیریل بە عەرەبی گۆرانی دەڵێت\nنەوید زەردی تازەترین کلیپی بڵاوکردەوە\nمحەمەد حەسەن گۆرانی “ئەی نەخشانم ئەی شیرین جوانی” بڵاودەکاتەوە\nکۆمیدی و پێکەنین\nئایا هاوسەرگیری بکەم یاخود نا ؟ خۆت وەلامی خۆت بدەرەوە\nلە ڕێگەی شێوەی ئەنگوستیلەکەت نهێنی کەسایەتی خۆت بزانە\nشێوەی ناوکت چی ئاشکرا دەکات لەسەر کەسایەتیت؟\nشێوەی دەست و پەنجەت چی دەڵێت سەبارەت بە کەسایەتیت؟\nخاڵەکانی جەستەت چی لەسەر کەسایەتیت ئاشکرا دەکەن\nڕەنگی چاوەكانت نهێنی لەسەر كەسایەتیت ئاشكرا دەكات\nنهێنیەکانی کەسایەتیت بزانە لەڕێگەی پەنجەکانی دەستەوە\nچی بەین تا قژمان هەڵنەوەرێت زۆرکەس ڕۆژانە قژیان دەوەرێت، ڕەنگە بەهۆی زۆر بەکارهێنانی ئامێرەکانی ووشک…\nچۆن وابکەین لەکاتی شۆریندا جلەکانمان ڕەنگی نەگۆڕێت و کاڵ نەبێتەوە ماڵپەڕی “سەیدەتی̶…\nئایا هاوسەرگیری بکەم یاخود نا ؟ خۆت وەلامی خۆت بدەرەوە پێکهێنانی ژیانی هاوسەرگیری بەرپرسیاریە…\nلە ڕێگەی شێوەی ئەنگوستیلەکەت نهێنی کەسایەتی خۆت بزانە زۆرێك لە خانمان لەگەڵ ئەڵقەی بووکێنیدا …\nئەگەر تەنها یەک دەنکە سیر لە بەیانیاندا بخۆیت چی ڕوودەدا سیر بە یەکێك لە خواردنە گرنگەکان داد…\nشێوەی ناوکت چی ئاشکرا دەکات لەسەر کەسایەتیت؟ دەکرێت لە ڕێگای پۆلێنکردنی شێوەی ناوکەوە بۆ چەند…\nلەم گوندەی کوردستان منافەسەی باوبژلێدان دەکرێت له گوندێكی سه‌ر سنووری كوردستان هه‌موو ساڵێك له وه…\nهەشت نیشانە دەریدەخەن پیاوێک بەڕاستی خۆشی دەوێیت پیاوان پێش ئەوەی لە ڕێگەی دەربڕینەکانیەوە هەستی خۆش…\nبۆچی سوکانی ئۆتۆمبێلە به‌ریتانییه‌كان لای ڕاستەوەیه شۆفێریكردن له‌لای چه‌په‌وه و دانانی سوكانی ئۆت…\nبۆچی پێویستە ڕۆژانە قاوە بخۆینەوە قاوە بووە بە بەشێکی سەرەکی لە خواردنەوەی رۆژانەدا، بە هۆی کارکردنی…\n7 ڕۆژ ago\tلێدوان نووسین ناچالاککراوە لە چی بەین تا قژمان هەڵنەوەرێت\nچی بەین تا قژمان هەڵنەوەرێت زۆرکەس ڕۆژانە قژیان دەوەرێت، ڕەنگە بەهۆی زۆر بەکارهێنانی ئامێرەکانی ووشککردنەوەی …\n2 هەفتە ago\tلێدوان نووسین ناچالاککراوە لە ئەگەر تەنها یەک دەنکە سیر لە بەیانیاندا بخۆیت چی ڕوودەدا\n2 هەفتە ago\tلێدوان نووسین ناچالاککراوە لە بۆچی پێویستە ڕۆژانە قاوە بخۆینەوە ؟\n2 هەفتە ago\tلێدوان نووسین ناچالاککراوە لە سێکس و قەڵەوی و کاریگەریەکانی لەسەر کەمکردنەوی توانای سێکس\n3 هەفتە ago\tلێدوان نووسین ناچالاککراوە لە چۆن دەتوانرێت توانای سێکس زیاد بکرێت ؟ بەبێ بەکارهێنانی دەرمان\nبەهۆی ئەوەی مێردەکەی لێی جیابووەوە دوو منداڵەکەی بە چەقۆ کوشت\nلەبەر ئەوەی توانای سێکسی کەمە هاوسەرەكەی لەگەڵ كوڕێكدا سەرجێی دەكات\nكانونی دووه‌م 23, 2018\nچەند نیشانەیەک پێت دەڵێ هاوسەرەکەت شتێکی لەبن سەرە خەریکی شتێکە بەدزی تۆوە\nتازە باوان و سێکس\nئەو کاتانەی کە ئافرەت زۆر ئارەزووی سێکس دەکات\nكانونی دووه‌م 19, 2018\nكانونی دووه‌م 24, 2018\tلێدوان نووسین ناچالاککراوە لە ئەو بەرنامەیە بۆ مۆبایلەکەت دابەزێنە بەردەوامبە لە قسەکردن لەکاتی نەمانی شەحنی مۆبایلەکەت\nزۆرکات شەحنی مۆبایل کەم دەبێتەوە لەو کاتەشدا بە مۆبایلەکەت قسە دەکەیت، لەڕێگەی ئەپێکی نوێوە …\nكانونی دووه‌م 24, 2018\tلێدوان نووسین ناچالاککراوە لە ئایا کەس گوێ لە تەلەفۆنەکانم دەگرێ یا هاک کراوم ؟\nتشرینی یه‌كه‌م 11, 2017\tلێدوان نووسین ناچالاککراوە لە ڤیدیۆ.. بۆیەکەم جار پۆلیس ماتۆڕی فڕیو بەکار دەهێنێت\nئه‌یلول 3, 2017\tلێدوان نووسین ناچالاککراوە لە بۆ یەکەمجار تایبەتمەندی ئایفۆن ٨ بزانە\nڤايبەر نوێکاری تازەی زيادکرد\nئاب 21, 2017\tلێدوان نووسین ناچالاککراوە لە ڤايبەر نوێکاری تازەی زيادکرد\n1 هەفتە ago\tلێدوان نووسین ناچالاککراوە لە ئایا هاوسەرگیری بکەم یاخود نا ؟ خۆت وەلامی خۆت بدەرەوە\nئایا هاوسەرگیری بکەم یاخود نا ؟ خۆت وەلامی خۆت بدەرەوە پێکهێنانی ژیانی هاوسەرگیری بەرپرسیاریەتیەکی گەورەیە، هەربۆیە کاتێک پرۆسەکە دێتەبەردەمت ناتوانیت بە ئاسانی بڕیاڕبدەیت، یان دوودڵی لە هەڵبژاردنی هاوبەشی گونجاو بۆ ژیانت.بۆ ئەوەی دڵنیابیتەوە لەوەی ئایا ئەو کەسەی داوای هاوسەرگیریت لێدەکات، بۆ تۆ گونجاوە و شاسواری خەونەکانی تۆیە، دەبێت وەڵامی …\nبە ڤیدیۆ…جەلال پەرێشان هەڕەشە دەکا هەولێر دەڕژێتە سەرشەقام\n1 هەفتە ago\tلێدوان نووسین ناچالاککراوە لە بە ڤیدیۆ…جەلال پەرێشان هەڕەشە دەکا هەولێر دەڕژێتە سەرشەقام\nبە ڤیدیۆ…جەلال پەرێشان هەڕەشە دەکا هەولێر دەڕژێتە سەرشەقام لە میانەی بەرنامەی بەرپرسیاری کەناڵی ڕووداو لەسەر داخستنی تەلەفیزیۆنە لۆکاڵیەکان، جەلال پەرێشان وەک خاوەن یەکێک لە کەناڵە وەرزشیەکان دەڵێ هەولێر ئەگەر لەسەر هەموو شەتەکان نەڕژابێتە سەرشەقام، ئاوا گومانم نیە بۆ وەرزش خەڵک دەڕژێتە سەر شەقام. بینەری تەواوی بەرنامەکە ببە لەم ڤیدیۆیۆیەی خوارەوە …\n1 هەفتە ago\tلێدوان نووسین ناچالاککراوە لە پۆلیس.. ڤیدیۆ رونكردنەوەیەك لە بارەی شەڕەكەی ناوبازاڕی هەولێر\nپۆلیس.. رونكردنەوەیەك لە بارەی شەڕەكەی ناوبازاڕی هەولێر لەسەر كێشەیەكی كۆمەڵایەتی، شەڕ لەنێوان چەند گەنجێكی كورد و گەشتیاری عەرەب لەناوبازاڕی شاری هەولێردا رودەدات. بەپێی گرتەیەكی ڤیدیۆیی لەنێو تۆڕە كۆمەڵایەتییەكاندا، چەند گەنجێكی عەرەب لەناوبازاڕی هەولێر گوتویانە ئێمە حەشدی شەعبین، بەوهۆیەشەوە لەگەڵ ژمارەیەك گەنجی كورد شەڕ رویداوە. لە بەرامبەردا، سەرچاوەیەكی پۆلیسی ناوشاری …\nپەڕەی 4 لە 138« First...23456»102030...Last »\nبە ڤیدیۆ.. شەیتان هێرش دەکاتە سەر قوتابخانەیەک\nڤیدیۆ.. سەربازانی تورک جوتیاریك بە ئاشکرا گولەباران دەکەن و دەکوژن +١٨\nبە ڤیدیۆ.. پیاوێک بەرد و خشت خۆڵ دەخوات\nبەرنامەی میوانی ناوەخت\nهاوڕێمان بە لە فەیسبووک\nهاوڕیمان بە لە یوتیوب\nPowered by Kurdost | Designed by Harem S K


گەندەڵی – بڵۆگی لائق\nکەواتە هیچ شتێکی سەرچاوە کراوە بەکار مەهێنە\nPosted on ته‌مموز 4, 2020 ته‌مموز 4, 2020 by Layik\nجێگای داخە لەبەر قازانجی شەخسی خەریکی زڕاندنی ناوی سەرچاوەەکراوە بن. ئەمە گەندەڵیە لە ئاست دزینی داهاتی خەڵک. بەندە بە شانازیەوە پێشنیاری سیستمی سەرچاوە کراوە ئەکەم بۆ هەرکەسێک داوای چارەسەرێک لە ئێمە بکات. ئەوە بێتوانایی نیە، ئەوە مەنتیقی ئیشکردنە. کەسێکیش وابزانێ چ ئەوەی نەتوانین کۆد بنوسین چ ئەوەی کە تەنها باسی سەرچاوە کراوەمان کردبێ و خۆمان شتێکمان نەنوسیبێ، ئەتوانێ ئەو ڕەخنەیە بگرێ سەرباری ئەو چەن پرۆژەیەی لە گیتهەب بڵاومان کردۆتەوە، بەخۆشحاڵیەوە ئەو ڕەخنەیە وەرەگرم.\nزانکۆکان ژێربەژێر چیان بوێ بەکاری ئەهێنن لە سیستمی بەڕێوەبردنی قوتابخانەە کە بۆ زانکۆ دروستنەکراوە تا خودی لینوکس لە ئاندرۆیدەکانی دەستیانەوە تا زۆر سیستمی بنچینەیی. بەڵام نابینین بە زەقی شانازی پێوە بکەن.\nهەرچی حکومەتیشە، لە ٢٠٠٦ نوسیمان کە زلهێزەکانی دنیا کردویانە بە سیاسەت. ئەبوایە ئەوان دامودەزگاکانیان ناچار بکەن سەرچاوە کراوە یەکەم هەنگاویان بێت. ئەوەتا تەواوی دامودەزگاکانی وڵاتە پێشکەوتوەکان پێشەنگن لە بڵاوکردنەوەی کۆدەکانیان و لە حاڵەتێکی وەک ئاپی شوێنپێهەڵگرتنی کۆڤید١٩دا تەنها سەرچاوە کراوەیە بتوانێ وا لە خەڵک بکات متمانەی تەواویان بە ئاپەکە هەبێت.\nکە دێتە سەر ئەوەی کە کۆدێکی وێران ئەنوسن لەسەر بنکەدراوەیەکی سەرچاوە کراوە، بە خاوەن پرۆژەکە ئەوترێ: سەرچاوە کراوە کێشەی “سێکیوریتی” هەیە. دواییش دائەنیشن گلەیی لەم و لەو ئەکەن کە گوایە گەندەڵن. ئەی ئەمەی ئێوەی ئەندازیار ئەیکەن چیە؟ ئەگەر وایە بۆ بنکە دراوەکە بەکار ئەهێنی؟ چیە وا ئەکات MySQL کێشەی پاراستنی نەبێ بەڵام هەر نەرمەکاڵایەکی تری ناوەند یان پێشەوە کێشەی هەبێ؟ کەواتە دەست مەبە بۆ زۆر شتی تریش و بچۆ لە دام و دەزگایەک شتێک بکڕە کۆدەکەی سەرچاوە داخراو بێت. ئەوەش ناکەی کراکردنی ویندۆز لەپای چی؟ ئەمە چەتەگەری و دزیکردن نیە؟ هەروا فۆنت دزین و هتد.\nبەڕاستی گەندەڵیە لەسەر مانووبوونی خەڵک بژیت بەڵام ئامادە نەبی دەستخۆشیان لێ بکەیت. دیارە ئەم جۆرە لە قسەکردن لە قسەکانی وێز مەکینی نوسەری یەکێ لە پرۆژە گرنگەکانی پایسن ئەچێت، بەڵام مەبەستم ئەوە نیە بکڕوزێمەوە بۆ کەسانێ کە خۆیان پێویستیان بە کڕوزانەوە نیە، مەبەستم ڕاستەوخۆ وەڵام دانەوەی ڕاستەوخۆی هەر کەسێکە ڕەخنە لە کۆدێک بگرێت کە بە ملیۆنەها تاقیکردەوەدا تێپەڕێبێ بەرامبەر کۆدێک کە تەنها خۆی لێی تێ ئەگات و تەنها لەسەر سیستمێکیش ئیش ئەکات.\nزانستی سەردەم نەک هەر سەرچاوەکەی پێویستە، چیتر ئەوەش قەبوڵ نیە کە تەنها لەسەر کۆمپیوتەرەکەی خۆت ئیش بکات، ئەبێ کۆدەکەت وا نوسیبێ، هەر کەسێک بیەوێ تاقیکردنەوەکەت دووبارە بکاتەوە، ئەگەر بابەتێکی زانستیت نوسیبێ بۆ نمونە، ئەوا ناکرێ نەتوانێ کۆدەکەت بخاتە گەڕ.\nچآک ئەزانم کۆمەڵگا و ئەندازیاری ئێمە ساڵەها لە دوای وڵاتانی ترەوەین، ئەوە پاساو نیە بۆ قسە نەکردن. مادام ئەوان غیرەتیان هەیە لەبەر نەزانی خەڵکی ئێمە هەوڵی ئەوە بدەن وێردپرێس ناشیرین بکەن کە زیاد لە ٣٠٪ی سایتەکانی دنیا بەڕێوە ئەبات گوایە کێشەی “سێکوریتی” هەبێت، هەقە لەبەرامبەردا پێیان بڵێین: ئەگەر وایە تکایە هیچ شتێکی سەرچاوە کراوە بەکار مەهێنن بە تایبەتی ئاندرۆید.\nڕۆژێکیش ڕای بەندە وەرگیرێت لەسەر سیاسەتێک بۆ دامودەزگای دەوڵەت، بێگومان هەر ئەوەی ١٤ ساڵ پێش ئێستا نوسیومە بە ١٤ جار تۆختر ئەیڵێم کە چارەسەر تەنها بەخشینەوەی کۆد و داتایە بە هاوڵاتیان چونکە ئەوان خاوەنی ڕاستەقینەی حکومەتن نەک بە پێچەوانەوە.\nPosted in فێرکاری، گەندەڵی، تەکنۆلۆجیای زانیاری\nبودجەکەی فەرمانگەی ئایتی و …\nPosted on شوبات 18, 2015 حوزه‌یران 8, 2018 by Layik\nئەم بابەتە لە مانگی چواری 2012 لە کوردئایتیگروپ بڵاوکرابوەوە. هەندێ ناو و ڕێنمایی تێدا بوو لامبردوە، لێرە دای ئەنێم تا نەفەوتێت. بەداخەوە بەستەرەکان فەوتاون بەڵام لەوکاتەوە تا ئەمڕۆ، بڵاوکردنەوەی لێرە، پرۆژەکەی فەرمانگە 20 ملیۆن دۆلار زەرەری لە ئێوە داوە بەپێی هەواڵەکەی ملیللەت پرێس. هەروەها جەنابی کاک بۆتان تا ئێستا خۆی ناکا بەخاوەنی ئەم بەهەدەردانە، یان هەر کەسێکی تر یان کۆمەڵەکەسێک.\nئەوانەمان کە لە ئەکادیمیاوە هاتوینە ناو دنیای دیجیتاڵ کەیسە گەورەکانی وەک فڕینگەی دێنڤەری ساڵی 1993 و سیستمی فریاکەوتنی لەندەن و بەم دوادوایە دیسان لە ئینگلتەرا تێرمیناڵی ۵ی فڕینگەی هیسرۆ تەنها چەن نمونەیەکن کە ئاگامان لە خۆمان بێت بودجەی زەبەلاح بۆ پرۆژەی ئایتی تەرخان نەکرێت لە کاتێکدا دڵنیا نەبین لەوەی کارەکە بە تەواوی سەرکەوتوو ئەبێت.\nدەیان و سەدان توێژینەوە و ڕای پسپۆڕی ڕاوێژکارانی ئایتی لەم بوارەدا ئەبێت شتانێک بن کەوا فەرمانگەی تەکنۆلۆجیای زانیاری حکومەتی هەرێمی کوردستان بە هەند وەریان گرێت. بەڕای من گەر مانگانە کۆرسی تایبەتیان هەبێ بۆ کارمەندەکانیان لەبارەی ئەم جۆرە مەترسیانەی “هەڵئاوسانی خودکارانە”ی ئەم جۆرە پرۆژانە ئەوا یەک چرکەی بەهەدەر ناچێت.\nڕۆژنامە/سایتی هاوڵاتی تیشک ئەخاتە سەر دوا ڕاپۆرتی فەرمانگەی ئایتی حکومەت و بە ناوهێنانەوەی ژمارەکانی خۆشیان بێت منیش هاوڕام ژمارەکان یەکجار گەورەن و هەق وایە ئەمە وانە/دەرسێکی چاک بێت بۆ کاربەدەستانی حکومەت لەلایەک وە فەرمانگەی ئایتیش لەلایەک کەوا ژمارەی لەم جۆرە تەرخان ئەکرێت بۆ هەر کۆمپانیاک بێت هەتا ئەگەر دامەزراوەیەکی سەرچاوە کراوەش بێت وەک لینوکس ئەبێ زۆر وریا بین لەوەی کە لە دنیای ئایتیدا “ئەنجام” گرنگە نەوەک “بەڵێن” و “بۆچون”و زۆرێک لە “تەخمین کردن”.\nژمارەیەکی وەک ٤،۷۱۲،٠۳٠ دۆلار بۆ چاپکردنی هەویەی کارمەندان لە دنیایەکدا کەوا بەرەو ناوی بەکارهێنەر و پاسۆرد زیاتر ئەچین وەک لەوەی شتەکان لاسایی کردنەوەی دنیای پەڕەو کەغەز بن ئەبێت شتێک بێت کە ئەگەر ئێستا ۱٠ دۆلاریشی مابێتەوە بوەستێنرێت و تێر و تەسەل قسەی لەسەر بکرێت پێش ئەوەی هەمان هەڵەی وڵاتان و کۆمپانیاکانی تری دنیا دوبارە بکرێتەوە.\nبۆیە بە تەواوی لەگەڵ هەواڵەکەی هاوڵاتیم (دیسان ڕای کوردئایتیگروپ نیە) و ئەڵێم جیاواز لە قسە کلاسیکیە کوردیەکان، ئەکرێ تەنها بە ڕا وەرگتنی کەسانێکی بەڕاستی ئەکادیمی لە دنیای ئایتی، ئەکرا ئەم هەڵانە ڕویان نەدایە. ئەکرا زۆر بە وریایانە تر سەرف کرانایە، بۆیە جارێکی تر پێم وایە هاوکاری نێوان گروپێکی پرۆفێشناڵ و خۆبەخش لەم دنیا جەنجاڵەی ئایتی لەگەڵ هەر دامەزراوەیەکی تری میری لە کوردستان یان هەتا کۆمپانیا کوردیەکان تەنها مایەی سودی دەزگاکە یان ڕێکخراوەکە خۆیەتی.\nPosted in گەندەڵی، تەکنۆلۆجیای زانیاریلێدوانێک بنووسە


تاران بنکەی ھاوبیروڕایی لە بارەی گرفتە ئاسایشتییەکانی ڕۆژئاوای ئاسیا - SAHAR KURDISH (Sorani)\nتاران بنکەی ھاوبیروڕایی لە بارەی گرفتە ئاسایشتییەکانی ڕۆژئاوای ئاسیا\nتارانی پێتەختی کۆماری ئیسلامیی ئێران ئەمڕۆ دووشەممە ھەشتەمی ژانویە، میوانداری دووھەمین کۆنفرانسی ئاسایشتیی ڕۆژئاوای ئاسیایە. ئەم کۆنفرانسە بە ئامادە بوونی کاربەدەستانی سیاسی، ئاسایشتی و توێژەرانی سەربە ٤٩ وڵاتی جیھان دەستی بەکار کرد.\nئەزمونی ساڵانی ئەم دواییە ئەوەی دەرخستووە کە ھەڕەشەو گوڕەشە ئاسایشتییەکان بەربڵاون و ڕەھەندی جۆربەجۆری ھەن و ھەر بە ھەمان ئەندازەش پێویستی بە ئاوڕدانەوەیەکی تۆکمەوتەواوو ناسینی ماک و ناوەڕۆکی ھەڕەشەکان و پێش بینی کردنی ڕەوشتە نەناسراوەکانە.\nناوچەی ڕۆژئاوای ئاسیا ئا لەم ڕوانگەیەوە لە تابلۆیەکی سێ ڕەھەندی دەچێ لەگەڵ ھەمەچەشنییەکی گرفتی ئاسایشتی، سیاسی و ئابووری و ھۆزی دا بەرەوڕووە.\nلەگەڵ ئەمەش دا یەکێک لە ڕەھەندە گرینگەکانی ئەم گرفتانە واوەناوچەیی بوونی قەیرانەکانی ڕۆژئاوای ئاسیایە کە بووەتە ھۆی ھاتنە ئارای دۆسیەی دەستوەردانە سەربازییەکانی ئەمریکاو ناتۆ و دامەزراندنی بنکەگەلی ھەمیشەیی لە ناوچەکەدا.\nڕەھەندێکی گرینگی دیکەی ئەم گرفتە پێوەبەسترانی ئاسایشتی بە بیانییەکانە کە بووەتە ھۆی ئەوەی کە ھێما ھاوبەشە ئاسایشتییە ناوچەییەکان نەبن بە خاوەنی شوناس و پێناسە.\nبەڵام ڕەھەندی سێھەم و گرینگتری ئەم گرفتە نەبوونی بڕوابەخۆ بوونێکی بەھێزە لەمەڕ توانایی بەربەرەکانێ لەگەڵ گرفتەکان و بەرپەرچ دانەوەی ھەڕەشەو مەترسییەکان لە ناوچەکەیە. نمونەی ھەرەبەرچاوی ئەم ڕەوتەش گرفتی بەربەرەکانێ لەگەڵ داعش لە سووریاو عێراق دایە. بەڵام ھەڵس و کەوتی وریاو لە سەر ھەستی ئێران، ڕووسیاو سووریا و تورکیاو عێراق بۆ خەباتی دژی تیرۆریزم ئەوەی دەرخست کە وڵاتانی ناوچەکە دەتوانن لە بارستاییە ناوچەییەکان سەرباری جیاوازیی ڕوانگەکان لە بڕێک بواردا بە باشی کەڵک وەربگرن.\nڕێبەری مەزنی شۆڕشی ئیسلامیی ئێران ماوەیەک لەمەوپێش لە دیداری کۆمەڵێک لە بەسیجییەکانی وڵات وێڕای ڕەخنەگرتن لەو کەسانەی بە ھیوابڕاوکردنی خەڵک باسی تەقیەکردن لە بەرامبەر دەستەڵاتەکاندا دەکەن وەبیری ھێنایەوە کە، چەند پیلانێکی یەک لە دوای یەکی ئەمریکاو زایونیزم و کۆنەپەرستان لە ناوچەکەدا لە سای دەستەڵاتی کۆماری ئیسلامیی ئێران پوچەڵ کرایەوە کە یەکێکیان تەفروتونا کرانی داعش بوو، ئایا ئەمە بە واتای سەلماندنی توانایی ئێمە نییە.\nمەسەلە ئەمەیە کە سەرچەشن و ڕێگاچارەی ڕۆژئاوا لە بواری ئاسایشت چێکردن لە ڕۆژئاوای ئاسیا لە سەر بنەمای دوو ڕەوتە.\nیەکەم فرۆشتنی چەک و چۆڵ . دووھەم ھاوپەیمانی چێکردنی لێنەھاتوو بۆ بەربەرەکانێی دژی تیرۆریزم و دیارە ئەم چەشنە ھەڵس و کەئوتانەش بەردەوام ئاسایشتی ناوچەکەی تووشی کێشە کردووە.\nلە کۆبەندییەکی گشتی دا لە بارەی قەیران و بشێوییەکان لە ڕۆژئاوای ئاسیا دەتوانین سێ پێوەر بە پێش نیازی زاڵ بوون بەسەر گرفتە ئاسایشتییەکانی ناوچەکەدا بزانین.\nیەکەم ئەوەی کە دەبێ ناسیارێکی وردو تێگەییشتنێکی ڕاستینەمان لە بارەی ماکی ھەڕەشە ئاسایشتییەکانەوە ھەبێت. پێوەری دووھەم ھەبوونی ئیرادەو ویستی جوڵانەوە بەرەو ھاوپشتی و ھاوتەریبیی ناوچەیی و خۆدوور خستنەوە لە ھەڵوێست و ھەنگاوی یەک لایەنەیە. بەڵام پێوەری سێھەم بڕوا ھەبوون بە بنەمای گرینگی (توانین) لە ئاراستەی بەربەرەکانێ لەگەڵ ھۆکارەکانی تێکدەری سەقامی ناوچەکەیە.\nدەرەنجامی کۆکردنەوەی ئەم سێ پێوەرە دەتوانێ ڕێگای سەرکەوتن لە گۆڕەپانی بەرنگار بوونەوەی گرفتە ئاسایشتییەکان لە ناوچەکەدا سانا بکات.\nJan 08, 2018 13:48 Asia/Tehran


پـێتره‌یه‌س ده‌ڵێت یه‌ك له‌سه‌ر چواری میلیتانه سـوننه‌كان له كۆتایـیدا په‌یوه‌ندی به هێزه‌كانی ئاسایشی عێراقه‌وه ده‌كه‌ن\nفه‌رمانده‌ی گشتی هێزه‌كانی ئه‌مریكا له عێراق ده‌ڵێت نزیكه‌ی یه‌ك له‌سه‌ر چواری ئه‌و ملیتانه سـوننانه‌ی كه له دژی ئه‌لقاعیده چه‌كیان هه‌ڵـگرتووه له كۆتایـیدا په‌یوه‌ندی به له‌شـكر و پـۆلیسی عێراقه‌وه ده‌كه‌ن.\nژه‌نه‌ڕاڵ ده‌یڤد پـێتره‌یه‌س ده‌شـڵێت ئه‌وانی دیكه‌ش مه‌شـقی پـیشه‌یی ده‌كرێن و له دۆزینه‌وه‌ی كار یارمه‌تی ده‌درێن.\nژه‌نه‌ڕاڵ پـێتره‌یه‌س ڕۆژی یه‌كشه‌ممه له چاوپـێـكه‌وتنێـكی ته‌له‌فیزیۆنیدا له‌گه‌ڵ كه‌ناڵی فۆكس نیوزی ئه‌مریكایی گوتی هێزه‌كانی هاوپه‌یمانان به ڕێبه‌رایه‌تی ئه‌مریكا له‌گه‌ڵ حكومه‌تی عێراقدا كارده‌كه‌ن بۆ بڕیاردان له‌سه‌ر ئاینده‌ی میلیتانه سونـنه‌كان. گوتیشی ئه‌و مه‌سه‌له‌یه له هه‌ندێ ناوچه سه‌خت و ئاڵۆزه و به تایبه‌تی له نزیك به‌غدا.\nڕۆژی شه‌ممه وه‌زیری به‌رگری عێراق عه‌بدولقادر ئه‌لعوبه‌یدی گوتی حكومه‌ته‌كه‌ی ڕێـگه به‌و میلیتانه سـونـنانه نادات كه به ئه‌نجومه‌نه‌كانی ڕابوون ناسـراون بـبنه ڕێـكخراوێـكی له‌شـكری جیا له ناو وڵاته‌كه‌دا. شـایانی باسه ئه‌لعوبه‌یدی بۆ خۆی سـونـنه‌یه‌كه له‌و حكومه‌ته زۆرینه شیعه‌یه‌دا.\nهه‌ر سه‌باره‌ت به‌و چاوپـێـكه‌وتنه‌ی ژه‌نه‌ڕاڵ ده‌یڤد پـێتره‌یه‌س له‌گه‌ڵ كه‌ناڵی فۆكس نیوز په‌یامنێری به‌شی ئینگلیزی ده‌نگی ئه‌مریكا پاوڵا ۆڵفسن له واشـنتۆن ڕاپـۆرتێـكی ئاماده‌كردووه و هاوكارمان ئه‌حمه‌د بارزانی وه‌ریگێڕاوه‌ته سه‌ر زمانی كوردی و ده‌توانن گوێبیسـتی بن له ڕێـگه‌ی كلیـكـكردنی ئه‌و فایله ده‌نـگیـیه‌ی سه‌ره‌وه.


ناسا: سه‌ته‌لایتی کاسینی له‌به‌رگی هه‌ساره‌ی که‌یوان تێکشکا\nدوای ئه‌رکێک بۆ ماوه‌ی 20 ساڵ به‌رده‌وام بوو، تێیدا دوو جار ته‌مه‌نی درێژکارایه‌وه، کۆمپانیای سه‌ته‌لایتی ئاسمانی کاسینی ڕۆژی هه‌ینی که‌وتنه‌خواره‌وه‌ی تێکشاکانی به‌ره‌و هه‌ساره‌ی که‌یوان ئه‌نجامدا.\nزاناکان و ئه‌ندازیاران له تاقیگه‌ی هه‌ڵدانی مووشه‌ک سه‌ر به ناسا له‌کاتژمێر 7:55 به‌یانی به‌کاتی ڕۆژهه‌ڵاتی وڵاته‌یه‌کگرتوه‌کانی ئه‌مریکا دڵنیابوون سه‌ته‌لایته‌که تێکشکاوه کاتێک شه‌پۆلی بێته‌لی کاسینی له‌کار که‌وت.\nسه‌رۆکی به‌رنامه‌ی ناسا ئیریڵ مایز ووتی " ئه‌رکێک و سه‌ته‌لایتێکی بێوینه‌بوو".\nزیاتر له 1500 که‌س له‌وانه تیمی پێشوو به‌شداریان تێداکردوه، له ناوه‌ندی هه‌ڵدانی مووشه‌کی ئاسمان له ولایه‌تی کالفۆرنیا ئاماده‌بون، ناسا با گردبونه‌وه‌ی ماڵئاوایی ناوی برد و به‌مبۆنه‌یه‌وه ئاهه‌نگیان کرد.\nتەکنەلۆجیای نوێ بۆ زیاتر ناسینی هەسارەی کەیوان\nناسا ووتی دوای ئه‌وه‌ی دۆزینه‌وه‌ی زۆری به‌ده‌ستهینا له‌کاتی ناردنیدا له‌وانه پێکهاته‌ی ژیان له‌سه‌ر هه‌ندێک له‌مانگه‌کانی که‌یوان بڕیاریداوه ئه‌رکی سه‌ته‌لایته‌که کۆتایی پێبینێت به‌تێشکانی له‌به‌رگی هه‌وای که‌یوه‌اندا.\nکاسینی زانیاری له‌سه‌ر گه‌وره مانگی که‌یوان به‌ناوی تیتان کۆکردۆته‌وه که‌ده‌رکه‌وت ده‌ریاچه و ده‌ریای میسانی شل و ئیسانی له‌باتی ئاو هه‌یه. هه‌روه‌ها به‌ڵگه هه‌یه ئۆقیانووسی ئه‌مۆنیای شل و ئاوی له‌ژێره‌وه هه‌یه. زاناکان ده‌ڵین ژینگه‌که هێشتا توانای  پاراستنی ژیانی هه‌یه.\nپڵنگی به‌رفر له دۆخی له‌ناوچوونه‌وه ده‌گۆڕێت بۆ لاواز\nشاره‌زایانی نێووده‌ڵه‌تی پاراستنی ژینگه ده‌ڵین ڕۆژی 5شه‌ممه‌ی ڕابردوو بڵنگی به‌فر که‌بۆ ماوه‌یه‌کی زۆر مه‌ترسی له‌ناوچوونی له‌سه‌ر بوو، دۆخه‌که‌ی گۆڕاوه بۆ "لاواز". به‌ڵام شاره‌زایان ئاگاهیاندا له‌وه‌ی ئه‌م پله‌یه ئه‌وه نا‌گه‌ێنێت ژیانیان له‌مه‌ترسیدا نابێت.\nئه‌و گیان له‌به‌رانه ڕووبوڕووی گرفتی مه‌ترسیدار ده‌بنه‌وه، له‌وانه ڕاوکردن و له‌ده‌ستدانی که‌مبوونه‌وه‌ی نێچیره‌کانیان له‌شاخه‌کانی هێمالایا که به‌تایبه‌تی له‌وێ ده‌ژین.\nتۆم ماکارسی سه‌رۆکی به‌رنامه‌ی پاراستنی بڵنگی به‌فر له‌گرووپی پانسێرا بۆ پاراستنی شێرو پڵنگ و پشیله کێویه‌کان، ده‌ڵێت "ئه‌م جۆره هێشتا مه‌ترسی نه‌مانیان له‌سه‌ره". ئه‌گه‌ریش هه‌یه ژماره‌ی له‌پێشتر که‌متربێته‌وه".\nله‌ساڵی 1972دا پڵنگی به‌فر له‌لیستی له‌ناوچووندا دانرا.\nئه‌م دانانه‌وه‌ی بڵنگی به‌فر له ئاستی "لاواز"دا که یه‌کێتی نێوده‌وڵه‌تی ڕایگه‌یاندا دوای 3 ساڵ هه‌ڵسه‌نگاندن دێت. زاناکان چاودێریان کردوه ژماره‌یان که 2500 که‌متر نیه له‌کێودا و دابه‌زینی ژماره‌ی کتووپڕی تێنه‌کوتوه، بۆیه به‌مه‌ترسی له‌ناوچوون هه‌ژمار ناکرێت"\nبه‌به‌کارهێنانی شێوازی نوێی ته‌کنه‌لۆجیا بۆ هه‌ژمارکردنی پڵنگه کێویه‌کان، شاره‌زایان ده‌ڵین له‌ئیستادا ژماره‌یان نزیکه‌ی 4000 پڵنگی به‌فره له‌کێوان.\nشاره‌زایان سه‌رباری ئه‌مه ووتیان مه‌زه‌نده‌کردنه‌که له‌سه‌ر بنه‌مای هه‌ڵسه‌نگاندنی گشتی و وورد بۆ ته‌نها 2% چیا به‌رزه‌کانی پڵنگی به‌رفری لێده‌ژی کراوه له12 ده‌وڵه‌تی ئاسیادا.\nزاناکان هۆکاره‌کانی ئه‌م گۆڕانکاریه ده‌گێڕنه‌وه بۆ دابینکردنی ناوچه‌ی پارێزراو و دانانی یاسای تووند به‌رامبه‌ر به ڕاوچیه‌کان .\nهه‌ڵاوسانی برسێتی له‌جیهاندا وه‌ک ململانێ و گۆڕانکاری که‌ش و هه‌وا\nنه‌ته‌وه‌یه‌کگرتوه‌کان ده‌ڵێت به‌هۆی ململانێکان و کێشه‌کان په‌یوه‌ندی به په‌ره‌سه‌ندنی گۆڕانکاری که‌ش و هه‌واوه هه‌یه برسێتی له‌جیهاندا له‌به‌رزبوونه‌وه‌یدایه.\nڕاپۆرته‌که ده‌ڵیت نزیکه‌ی 815 ملێۆن که‌س له‌جیهاندا له‌ساڵی 2016دا به‌شی پێویست خواردنیان نه‌بوه، واته به‌رزبونه‌وه‌ی 36 ملێۆن به‌راورد به ساڵی ڕابردوو.\nئاماره‌کانی له‌ڕاپۆرته‌که‌دا هاتوه ڕه‌شبینه، ده‌رده‌خات برسێتی دوای 20 ساڵ دابه‌زینی له‌به‌رچاو له‌جیهاندا دووباره له‌به‌رزبوونه‌وه‌دایه. هه‌روه‌ها ڕاپۆرته‌که‌ی له‌کۆکراوه‌ی 5 ئاژانسی گه‌وره‌ی نه‌ته‌وه‌یه‌کگرتوه‌کانه ئاگاهی ده‌دات به‌دخۆراکی هه‌ڕه‌شه له ته‌ندروستی ملێۆنه‌ها که‌س له‌سه‌رانسه‌ری جیهاندا داهاتویان ده‌کات.\nڕاپۆرته‌که ده‌شڵێت 155 ملێۆن منداڵ له‌ژێر ته‌مه‌نی 5ساڵ گرفتی کوورته باڵایی‌یان هه‌یه به‌تایبه‌تی له مێشکیاندا، ئه‌مه‌ش ده‌بێته گرفت بۆ ژیانی دهاتویان. ڕاپۆرتکه ئاماژه به 52 ملێۆن یاخوود 8%ی منداڵانی جیهان ده‌دات گرفتی لاوزای و که‌می کێشیان به‌راورد به باڵایان هه‌یه.\nئه‌نتۆنی لیک به‌رێوه‌به‌ری جێبه‌جێکاری سنوقی ئه‌ته‌وه‌یه‌کگرتوه‌وکان بۆ مندڵان ده‌ڵیت "ئه‌ومنداڵانه‌ی به‌تایبه‌تی له‌ناوچه‌ی شه‌ڕدان مه‌ترسی زیاتریان له‌سه‌ره".\nملێۆنه‌ها منداڵ له باکوری ڕۆژهه‌ڵاتی نیجیریا، سۆمال، باشوری سودان، یه‌مه‌ن و جێگای‌دیکه قوربانیی ململانێ درێژخایه‌نن، سه‌رباری ئه‌وه ووشکه‌ساڵی و هه‌ژاری و گۆڕانکاری که‌ش و هه‌وا. لیک ده‌شڵێت ئه‌گه‌ر بێت و چاره‌سه‌ر نه‌کرێت نه‌وه‌ی داهاتوو هه‌مان تووندووتیژی و ململانێ په‌یڕه‌وکات.\nڕاپۆه‌رته‌که تیشکی خستۆته سه‌ر که‌مخوێنی له‌نیو ئافره‌تاندا و به‌رزبوونه‌وه‌ی ئاستی قه‌ڵه‌وی له‌نێوان گه‌وره‌کان و منداڵانیش هه‌روه‌ها له‌هه‌ندێک وڵات. ئه‌م ڕاپۆرته ڕوانگه‌یه‌کی هاوته‌ریب نادات به‌ئامانجی نه‌ته‌وه‌یه‌کگرتوکان که‌بریته‌یه له‌ناوبردنی برسێتی و هه‌موو جۆره‌کانی به‌دخۆراکی به‌هاتنی ساڵی 2030.\nڕاپۆرته‌که ده‌ڵێت ده‌بێت حکومه‌ته‌کان ئامانج ده‌ستنیشانکه‌ن و بڕه‌و به‌هه‌وڵه‌کانی بدات بۆ که‌مکردنه‌وه‌ی به‌دخۆراکی و پته‌وکردنی خواردنی ته‌ندروست له‌پێناو ژیانێکی ته‌ندروسدا.\nبه‌رنامه‌ی زانست و ته‌کنه‌لۆجیا 09- 18-2017


لیژنەی کاروباری تەندروستی کۆبوونەوەی ئاسایی خۆی ئەنجامدا\nنیوەڕۆی ئەمڕۆ دووشەمە 2020/5/18، لیژنەی کاروباری تەندروستی و ژینگەو مافی بەکاربەر له په‌رله‌مانی كوردستان بەسەرپەرشتیی د.سه‌باح زێباری سەرۆکی لیژنەو ئامادەبوونی بڕیاردەر و ژما ره‌یه‌ك له لەئەندامانی لیژنەكه کۆبووەوە.\nسەرەتای کۆبوونەوەکە سەرۆکی لیژنە سوپاس و پێزانینی لیژنەی ئاراستەی گشت ئەندامانی لیژنەكه کرد کە لەماوەکانی ڕابردوو بەردەوام لەبەدواداچوون و کاری بەردەوامدابوون لەسەردەمی پەتای کۆڕۆنادا، ھەروەھا سوپاسی لیژنەی باڵای ڕووبەڕووبوونەوەی کۆڕۆناو وەزارەتی تەندروستی و وەزارەتی ناوخۆی کرد کەڕێکاری باش و گونجاویان گرتەبەر بۆ ڕێگریکردن لە بڵاوبوونەوەو تەشەنەکردنی ڤایرۆسی کۆڕۆنا.\nدواتر گفتوگۆ کرا لەسەر شەپۆڵی دووەمی کۆڕۆناو دوای ڕای ئەندامانی لیژنەكه بڕیاردرا بە نوسراوێکی فەرمی داوا لەلیژنەی باڵای ڕووبەڕووبوونەوەی کۆڕۆنا بکەن کە ڕێکارەکانی خۆپارێزی توندتر بکەن و ڕۆژانی جەژن قەدەغەی ھاتووچۆ ڕابگەندرێت و داواش لەھاووڵاتییان بکرێت بەردەوامبن لەخۆپارێزی و خۆیان دوور بگرن لەشوێنی قەرەباڵغ، چونکە ھێشتا مەترسیی ڤایرۆسەکە ماوەو کۆتایی نەھاتووە.\nلەکۆتایی کۆبوونەوەکە سەرۆکی لیژنە سەرجەم ئەندامانی لیژنەی ڕاسپارد کەھەر یەکێک لەسنووری خۆی سەردانی ھۆڵەکانی تاقیکردنەوەی قوتابخانەکان بکەن بەمەبەستی دڵنیابوون لەجێبەجێکردنی ڕێکارەکانی خۆپارێزی و ئەوەش لەپێناو سەلامەتیی مامۆستایان و قوتابیانی ھەرێمی کوردستانە.\nدووشەممە, 18 ئایار 2020 18:20


چاره‌نووسى چه‌كداره دیله‌كانى داعش\nئه‌وه‌ى بووه‌ته بابه‌تى ڕۆژه‌ڤو ڕووبه‌رێكى زۆر ى میدیاكانى جیهان و ناوچه‌كه‌شى داگیركردووه چاره‌نووسى چه‌كداره دیله‌كانى ده‌وڵه‌تى ئیسلامى یه له عێراق و شام چونكه پێكهاته‌ى ئه‌و هێزه ڕه‌شپۆشه فره ڕه‌گه‌زه كه له هه‌موو كون و قوژبنێكى ئه‌م جیهانه‌وه هاتبوون بۆ عێراق و سوریا ئێستا له دواى تێكشكانى ئه‌فسانه‌كه‌یان بوونه‌ته بارێكى قورس بۆ وڵاته‌كانیان و كه‌س خۆى ناكات به خاوه‌نیان و مرۆڤایه‌تى شه‌رمه‌زاره له ئاست تاوانه‌كانى ئه‌و تاقم و بانده توند ئاژۆ و خوێن ڕێژانه.\nئێستا ئیتر وڵاته ئه‌وروپیه‌كان ده‌بێت هه‌ڵوێستى خۆیان یه‌كلایى بكه‌نه‌وه له‌مه‌ڕ چاره‌نووسى ئه‌و سه‌دان چه‌كداره‌ى كه له ڕیزه‌كانى داعشدا بوون كارى توندو تیژى یان ئه‌نجامداوه هاوڵاتى ئه‌وروپین و ڕه‌گه‌زنامه‌ى ئه‌و وڵاتانه‌یه‌ن پێ یه و له زیندانه‌كانى هه‌سه‌ده دان له باكورو ڕۆژهه‌ڵاتى سوریا یان هه‌ندێكیشیان له عێراق و هه‌رێمى كوردستانن و یان له لایه‌ن هه‌سه‌ده‌وه ڕاده‌ستى حكومه‌تى عێراق كراونه‌ته‌وه .\nله كاتێكدا ئه‌مریكا فشار ده‌كات له وڵاته ئه‌وروپیه‌كان كه ئه‌و هاوڵاتیانه‌یان تێوه‌گلاون به كارى توندوتیژى له ڕیزه‌كانى داعش وه‌ربگرنه‌وه‌و ڕێكارى یاسایی یان له‌به‌رامبه‌ر بگرنه‌به‌ر له هه‌مانكاتدا وڵاتانى ئه‌وروپى وه‌كو ئه‌ڵمانیاو فه‌ره‌نساو به‌ریتانیا له هه‌وڵى دۆزینه‌وه‌ى ئه‌ڵته‌رنه‌تیفێك دان كه ئه‌و چه‌كدارانه نه‌گه‌ڕێنه‌وه بۆ وڵاته‌كانیان له به‌ر چه‌ند فاكته‌رێك به پله‌ى یه‌كه‌م سیاسى یه .\nهه‌موو ئه‌مانه له كاتێكدا دێن كه هێزه‌كانى سوریاى دیموكرات گه‌مارۆى ته‌واویان خستۆته سه‌ر چه‌كداره‌كانى داعش له ناوچه‌ى باغۆز كه پێده‌چێت له هه‌رئان و ساتێكدا ته‌واوى بنكه‌و باره‌گاكانیان ئازاد بكه‌ن هه‌رچه‌نده شه‌ڕه‌كه زۆر سه‌خته‌و هیچ مه‌ودایه‌ك له نێوانیاندا نه‌ماوه و تێكه‌ڵ به یه‌ك بوون ته‌نانه‌ت ڕۆڵى هێزى ئاسمانى و ڕۆكێت و ته‌كنۆلۆجیاش نه‌ماوه و هه‌موو پاشماوه‌ى چه‌كداره تاوانباره‌كان خۆیان بۆمب ڕێژكردوه‌و له تۆنێله‌كانیاندا خۆیان حه‌شارداوه به‌ڵام گه‌مارۆن و هێچ كۆمه‌ك و ئیمدادێكیان پێ ناگات بۆ یه له كۆتاییدا هه‌ر ده‌بێت خۆیان بده‌ن به ده‌سته‌وه یان بجه‌نگن تا ده‌كوژرێن .\nبۆ یه له ئێستادا چاره‌نووسى ئه‌و چه‌كدارانه به‌گه‌رمى كه‌وتۆته‌وه به‌رباس به تایبه‌تى چاره‌نووسى ژن و مناڵه‌كانیان چ ئه‌وانه‌ى ڕه‌گه‌زنامه‌ى ئه‌وروپى و بیانى و ئه‌وانه‌ى ڕه‌گه‌زنامه‌ى عێراقیان هه‌یه , له نێو ئه‌و وڵاتانه‌دا فه‌ره‌نسا بڕیارى خۆى یه‌كلایى كردۆته‌وه كه له عێراق و به گوێره‌ى یاساى عێراقى هه‌موو ئه‌و هاوڵاتی یه فه‌ره‌نسانه‌ى كه له ڕیزه‌كانى له‌شكرى ڕه‌شپۆشى داعشدا بوون دادگایی بكرێن به‌ڵام وڵاتانى ترى وه‌كو به‌ریتانیا و ئه‌ڵمانیا له نیوه‌ى ڕێگادا وه‌ستاون خۆیان یه‌كلایى نه‌كردۆته‌وه ئایان پێشوازیان لێ بكه‌ن وه‌رین بگرنه‌وه و ڕوبه‌ڕوى یاسایان بكه‌نه‌وه یان ڕه‌گه‌زنامه‌كانیان لێ بسه‌ننه‌وه بێبه‌رى یان بكه‌ن له مافى هاوڵاتى بوون ؟\nله ساڵى 2014 ه‌و له‌ڕاگه‌یاندنى ده‌وڵه‌تى خه‌لافه‌ى ئیسلامى داعشه‌وه ڕێژه‌یه‌كى زۆرى هاوڵاتى ئه‌وروپى به تایبه‌تى ژن په‌یوه‌ست بوون به‌و ڕێكخراوه تیرۆریستیه‌و كه ڕێژه‌كه ى له 16 – 17 % له‌و شه‌ش هه‌زاركه‌سه‌ى كه له هه‌موو وڵاتانى ئه‌وروپاوه كۆچیان كردووه ژنن .\nله‌لایه‌كه تریشه‌و ڕوسیا ش هه‌مان كێشه‌ى هه‌یه كه ئه‌وانیش نزیكه‌ى 4000 ژن په‌یوه‌ست بوون به ڕیزه‌كانى داعشه‌وه‌له‌سه‌ر زارى سه‌رۆك پوتین خۆیه‌وه , بێجگه له‌وه‌ى 5000 ژنى تر له كۆماره‌كانى یه‌كێتى سۆڤیه‌تى پێشووه‌و په‌یوه‌ندییان كردووه به داعشه‌وه , جگه له‌وه‌ى باس له‌وه‌ش ده‌كرێت 1100 منداڵیشیان له گه‌ڵدایه .\nله كۆتاییدا ئه‌وه‌ى ده‌بینرێت هه‌موو حزب و تاقمه پۆپۆلیسته‌كانى ئه‌وروپا كه تازه هه‌ڵكشاون دژ به‌وه‌ن ئه‌و جه‌نگاوه‌ره تیرۆریستانه‌بگه‌ڕێنه‌وه بۆ وڵاته‌كانیان هه‌ر ئه‌وه‌ش واى له‌و وڵاتانه كردووه كه بیر له‌وه بكه‌نه‌وه كه ڕه‌گه‌زنامه‌كانیان له‌و هاوڵاتیانه‌یان بكشێننه‌وه , له‌لایه‌كى تریشه‌وه فشاره‌كانى ئه‌مریكاش له‌و وڵاتانه كه هاوڵاتیه‌كانیان وه‌ربگرنه‌وه و هه‌ڕه‌شه‌ى ئه‌وه‌ى كه ئه‌گه‌ر وه‌ریان نه‌گرنه‌وه ئه‌وا هه‌سه‌ده ئازادیان ده‌كات ئه‌وه‌ش هه‌ڕه‌شه‌یه‌كى جددیه كه ئه‌وانه‌به ڕێگه‌یه‌ك له ڕێگه‌كان بگه‌ڕێنه‌وه بۆ وڵاته‌كانیان كه ئاسایش و ئارامى ئه‌و وڵاتانه ده‌خه‌نى مه‌ترسیه‌وه و دوورنى یه چه‌ندین كارى تیرۆریستى ئه‌نجام بده‌ن و له كاتێكدا هه‌مووان ده‌زانین كه داعش سیاسه‌ت و تاكتیكه‌كانى گۆڕیوه بۆ گورگى تاك كه به ته‌نیا له هه‌ر شوێن و ڕێ یه‌كدا بۆیان لوا گورزى خۆیان بوه‌شێنن .


ئێمە کێین؟ | زادی زانست\nئەم هەفتەیە: 629\nئەم مانگە: 3,063\nزادی زانست > ئێمە کێین؟\nچاپی بکە پەڕە\nئێمە کێین؟\tماڵپەڕی زادی زانست سەرچاوەیەکە بۆ بابەتە ئەندازیاری و زانستی یە گشتی یەکان، بەڵام بەتایبەت ئەندازیاری شارستانی، ژینگە، سەرچاوەکانی وزە، میکانیک و ئەندازیاری گەرمکردن و فێنککردنەوەی خانوبەرە.\nئه‌م ماڵپه‌ڕه به مه‌به‌ستی خزمه‌تکردن له‌بواری زانست و ته‌کنۆلۆژیادا به‌زمانی کوردی دروستکراوه و ماڵپەڕێکی سەرچاوەکراوەیە، واتە هەموو کەسێک بۆی هەیە سوود لەناوەرۆک و بابەتەکانی ماڵپەڕەکە ببینێت بۆ هەر مەبەستێک بێت تەنها ئەوەیە ئەگەر بەشێک لە بەشەکانی ماڵپەڕەکە لە شوێنێکی تردا بەکارهێنران دەبێت ئاماژە بە سەرچاوەکەی بکرێت و مافەکەی پارێزراو بێت.\nدەرگاکانی ماڵپەڕ لەسەر پشتە بۆ هەر بەڕێزێک حەزی لە بەشداریکردن هەبێت لە پەرەپێدانیدا و توانای نووسینی هەبێت لە یەکێک لە سەرچاوە زانستی یە ئەندازیاری یە کوردی یە دەگمەنەکاندا.\nدامه‌زرێنه‌ری ماڵپه‌ڕه‌که شاره‌زایی یه‌کی باشی له زمانه‌کانی کوردی و عه‌ره‌بی و ئینگلیزی و ئه‌ڵمانی و نه‌رویجی و سویدیدا هه‌یه، هه‌روه‌ها چه‌ند بڕوانامه‌یه‌کی له‌چه‌ند بوارێکی جیاوازی ئه‌ندازیاریدا هه‌یه. ئه‌مانەی خواره‌وه گرنگترینی ئه‌و بڕوانامانانه‌ن:\n١.بڕوانامه‌ی ئه‌ندازیاری میکانیکی / زانکۆی سه‌لاحه‌ددین 1994\n٢.بڕوانامه‌ی ئه‌ندازیاری گه‌رمکردنه‌وه‌و فێنککردنه‌وه‌ی خانووبه‌ره / زانکۆی ئۆسلۆ له نه‌رویج 2005 ٣.ماسته‌ری ئه‌ندازیاری ڕێگاوبان و پیلاندانانی شارو هه‌رێمه‌کان / زانکۆی ته‌کنۆلۆژی نه‌رویج له ترۆند هايم 2008\nبەستەری هەمیشەیی بۆ ئەم بابەتە: http://zadizanst.com/%d8%a6%db%8e%d9%85%db%95-%da%a9%db%8e%db%8c%d9%86%d8%9f\nدوا بابەتەکان\tهەستانی ڕاستەوخۆ و ستوونی فڕۆکەی F-35 ی جەنگی ئەمریکی ببینە


ڕابوون مه‌عروف:فره لیستی زیانی بۆ كورد نیه\nی مانگی چوار ٢٦, ٢٠١٨\nڕابوون مه‌عروف ئه‌ندامی ئه‌نجومه‌نی جوڵانه‌وه‌ی نه‌وه‌ی نوێ،ده‌ڵێت"ئامانجمان ئه‌وه‌یه لیستی نه‌وه‌ی نوێ ببێته یه‌كه‌م له‌سه‌ر ئاستی هه‌رێمی كوردستان و ده‌شڵێت،له‌هه‌ولێر ئێستا هێزی سه‌ره‌كی و له‌ڕكابه‌ره سه‌ره‌كیه‌كانین."\nڕابون مه‌عروف ئه‌ندامی ئه‌نجومه‌نی نه‌وه‌ی نوێ له‌گفتوگۆیه‌كدا له‌گه‌ڵ ژیار محه‌مه‌د له به‌شی كوردی ده‌نگی ئه‌مریكا وتی"ئێمه هێزێكی تازه‌ین،نه‌ك له‌كوردستان له‌هه‌ندێك شاری دیكه‌ی عیراقی عه‌ره‌بیش لیست و كاندیدمان هه‌یه."\nئه‌و ئه‌ندامه‌ی ئه‌نجومه‌نی جوڵانه‌وه‌ی نه‌وه‌ی نوێ لایه‌نه كوردییه‌كانی له‌ڕابردوودا له‌به‌غداد به شكستخواردوو ناوبرد و وتی"ئێمه پێمان وایه ئه‌و سیاسه‌ته ته‌قلیدیه‌ی نوێنه‌رایه‌تی دۆزی كوردی كردووه شكستی خواردووه چونكه له‌بنه‌ڕه‌ته‌وه وه‌كو ئه‌وله‌ویات چاره‌سه‌ری كێشه‌كه‌ی له‌ده‌ست نه‌گرتووه به‌ڵكو به‌رژه‌وه‌ندی چه‌ند حیزبێكی سیاسی و بنه‌ماڵه‌یه‌ك ئه‌وله‌ویه‌ت بووه به‌سه‌ر دۆزی كوردی بۆیه ئه‌م دیده‌ی پارتی وه یه‌كێتیش شكستی خواردووه وه له‌ڕیفراندۆمه‌كه‌ی (٢٥)ی سێپته‌مبه‌ری ڕابردوو ئه‌وه به‌ته‌واوی ده‌ركه‌وت كه له‌كوردستان دوو ئاڕاسته هه‌یه بۆ چاره‌سه‌ركردنی كێشه‌ی كورد یه‌كیان له‌سه‌ر بنه‌مای قوڵكردنه‌وه‌ی كێشه نه‌ته‌وه‌یی و تائیفیه‌كان ،دووه‌میش له‌سه‌ربنه‌مای پێكه‌وه ژیانی ئاشتیانه‌ی پێكهاته و نه‌ته‌وه‌كان كه ئێمه سه‌ركردایه‌تی ده‌كه‌ین ئێمه له‌دوای ڕیفراندۆمه‌وه له‌سه‌ر ئاستی نێوده‌وڵه‌تی و عیراق و ناوچه‌كه باشتر گوێمان لێده‌گیرێت وه ئه‌م دیده‌ی ئێمه چاره‌سه‌ری ڕاسته‌قینه‌یه بۆ كێشه‌كانی كورد."\nڕابون مه‌عروف وتیشی"به‌كرده‌وه پارتی و یه‌كێتی له‌كوردستانه‌وه نوێنه‌رایه‌تی دۆزی كوردیان كردووه بۆ مه‌به‌ستی حیزبی خۆیان به‌كارهێناوه كێشه نه‌ته‌وه‌یی و تائیفیه‌كانیش له‌به‌غداد زیادیكردووه به‌پێچه‌وانه‌وه ئه‌گه‌ر ئێمه نمونه‌یه‌كی وه‌ك ڕۆژئاوای كوردستان بمانتوانییه جێ به‌جێ بكه‌ین ئه‌وكات ده‌مانتوانی به‌ودیده ئه‌و حوكمه‌ته شۆڤینیه له‌به‌غداد لاواز بكه‌ین نه‌ك به‌پێچه‌وانه‌وه كاركردنمان ببێته هۆی به‌هێزكردنی ئه‌و حكومه‌ته."\nڕابون مه‌عروف باسی له‌وه‌شكرد"ئێمه چاومان له‌وه‌یه كاریگه‌رییه‌كانمان له‌كوردستانه‌وه بگوازینه‌وه بۆ عیراق و ناوچه‌كانی تر ،ئێمه لیستمان له‌ناوچه‌كانی تر هه‌یه چاومان له‌وه‌یه كورسی بهێنین به‌تایبه‌ت له‌به‌غداد ئه‌گه‌ر كورسی له‌و شوێنه عه‌ره‌بیانه بهێنین بێگومان ۆ ئێمه باش ده‌بێت."\nڕابون مه‌عروف ڕه‌تیكرده‌و به‌شداری كردنی كورد به‌فره لیستی زیانی بۆ كورد هه‌بوبێت و ده‌ڵێت"فره لیستی زیان نادات له‌كورد چونكه كورسیه‌كانی كورد له‌پارێزگاكان دیاریكراوه."\nسه‌باره‌ت به‌وه‌ی ئایا وه‌ك لیستێكی كوردی ئاماده‌ی هاوپه‌مانێتی و یه‌ك لیستی بوون له‌ڕابردوودا؟ڕابوون مه‌عروف وتی"ئێمه ئاماده‌نین هاوپه‌یمانی له‌گه‌ڵ پارتی و یه‌كێتی بكه‌ین وه ته‌نانه‌ت هاوپه‌یمانیش له‌گه‌ڵ ئه‌و هێزانه ناكه‌ین كه ده‌چنه بن شانی پارتی و یه‌كێتی بۆ ڕاستكردنه‌وه‌یان."\nجه‌ختیشیكرده‌وه"ئێمه جگه له‌پارتی و یه‌كێتی بۆ ئه‌و لایه‌نانه‌ی كه به‌كرده‌وه بیسه‌لمێنن جیاوازن له‌پارتی و یه‌كێتی ئاماده‌كراوه‌ین بۆ هه‌موو گفتوگۆیه‌ك."\nده‌رباره‌ی پێشبینی بۆ ڕێژه‌ی ده‌نگی كورسیه‌كان له هه‌ڵبژاردنه‌كان؟ڕابوون مه‌عروف وتی"له چوار پارێزگاكه‌ی كوردستان له هێزه ڕكه‌به‌ره سه‌ره‌كیه‌كه‌ین،له‌هه‌ولێر به ئامانجی یه‌كه‌م بوون كارده‌كه‌ین، ئامانجمان ئه‌وه‌یه یه‌كه‌م لیست بین."\nسه‌باره‌ت به‌وه‌ی لیستی نه‌وه‌ی كاریگه‌ری له‌سه‌ر بنكه‌ی جه‌ماوه‌ری چ حیزبێك ده‌بێت؟ڕابوون مه‌عروف وتی"له‌هه‌موو حیزبه ته‌قلیدییه‌كانه‌وه ده‌نگمان بۆ ده‌ده‌ن هه‌م له دوو حیزبی ده‌سه‌ڵاتدار و هه‌م له‌حیزبه ته‌قلیدیه‌كانی تر كه‌پێشتر ده‌نگیان پێداون ده‌نگ ده‌ده‌ن به‌نه‌وه‌ی نوێ وه له‌و (٥٠٠)هه‌زار كه‌سه‌ی ئه‌مجاره شمولی ده‌نگدان ده‌كه‌ن ئومێدمان هه‌یه ڕێژه‌یه‌كی زۆر ده‌نگ بده‌ن به‌نه‌وه‌ی نوێ."\nله‌باره‌ی ئه‌و ستراتیژه‌ی له‌ماوه‌ی ڕابردوو جوڵانه‌وه‌ی نه‌وه‌ی نوێ خستیانه‌ڕوو چ په‌یوه‌ندییه‌كی به په‌رله‌مانی عیراقه‌وه هه‌یه؟.ڕابوون مه‌عروف وتی"ئه‌و ستراتیژه‌ی خستمانه ڕوو په‌یوه‌ندی نیه به‌هه‌ڵبژاردنه‌كانی عیراق ئه‌وه دیدی دور مه‌ودای جوڵانه‌وه‌ی نوێیه،وتومانه ئه‌گه‌ر نه‌وه‌ی نوێ بێته ده‌سه‌ڵات له‌ساڵی یه‌كه‌م چواره‌م تا ٢٠٣٣ ئه‌وكارانه ده‌كات."\nده‌قی وتووێژه‌كه‌ی به‌شی كوردی ده‌نگی ئه‌مریكا له‌گه‌ڵ ڕابوون مه‌عروف


.....ئیتر ناخۆش و چیترقبوڵ ناکرێ ، کاکی مەلا: تۆلە ژێر سایەی گوایا دیموکراسیەوە وەک پیاوی ئاین و شەریعەت!! بە ئارەزووی خۆت و بێ سڵ کردنەوە کەوتویتە گیانی خەڵک و چۆنت بوێ ئیهانەی خەڵک و تاکی ئەم کۆمەڵگایە ئەکەیت، ئەوە باش بهێنەرەوە بیرت کە چۆن کەس هەقی بەسەر تۆوە نیە چی ئەکەیت ، مەلایت، نوێژ ئەکەیت، ئەچی بۆ مزگەوت ،شەش حەوت ژن ئەهێنیت ، نەک ماڵەوەتان خۆشتان موحەجەبە ئەکەی ، ئاواش هەقت نەبێ بەسەر خەڵکی ترەوە چونکە خەڵک و تاک"فرد" سەربەستە چۆن ستایلی ژیانی خۆی هەڵئەبژێرێت ، گەر تۆ بە گۆرانی و مۆسیقا ئیزعاج ئەبی و لەش و خوار ناوکتەوە ئەخورێ ، منیش سەد ئەوەنەی تۆ بە " بانگ" بێ تاقەت ئەبم بە مەرجێ من لە ماڵی خۆم و بۆ خۆم گوێ لە گۆرانی ئەگرم نەک وەک تۆ هەموو ڕۆژێک عەینەن تاس وعەینەن حەمام پێنج شەش جار هەمان تێکست لە سەد لای شارەکەوەم گوێ لێ ئەبێ، دەنگی وایشی تیایە وەک لای ئێوە ئەووترێت " ان انکر الاصوات .........." ، تۆیەک من مەحکوم ئەکەیت بە جەهەنەم!! لەبەر ئەوەی ئەخۆمەوە تۆش لەسەر ئەرز هەرچی خراپە دژ بە من ئەیکەیت تا لە بەهەشت !! بەقەڕابە شەراب بخۆیتەوە و لەگەڵ حۆرییەکانا ڕابوێریت ، من لێرە مەشروبی خۆم بە پارە ئەکڕم بەڵام تۆ " بەسەر بڕینێک" بەهەشت مسۆگەر ئەکەیت و شەرابەکەشت بەلاشە ، گەر لە ئاینەکەی تۆیا بووترایە قاپێ شەراب بەوەنە دینار و هەر شەوێکی حۆرییەک بەمەنە دینارە بڕواناکەم هیچ کەسێکی سەر بە ئاینەکەی تۆ ئارەزووی ئەوێ ی بکردایە...تۆیەک لەبەر دامرکانەوەی ناوگەڵت بە ئارەزووی خۆت ژن بێنە و لە نۆ ساڵییەوە لێت حەڵاڵە ! من کە بروام بە ماف و یەکسانی ژن هەیە، قسە ناکەم بەڵام ڕێگەش نایەم خۆت هەڵقورتێنی لە ژیانی تایبەتیم و قسەی هەلەق و مەلەق بکەیت، گەر جوێن بەیت سەد ئەوەنەی تۆ جوێن ئەزانم چونکە لە کۆمەڵگای ئایینەکی تۆ گەورە بووم ، گەر ئیهانەشم بکەیت ئەتکەم بە پووش، گەر بە ووتە و دەرسەکانی ڕێبازی قوتابخانەکەی " قوڕەیش" م بە نمونە بۆ ئەهێنیتەوە ، دەیان فەلسەفە و ئایدیا و تێزی ئینسانی و ئینسان پەروەرت بۆ ئەهێنمەوە ،گەر شانازی بە شمشێرەوە ئەکەیت ، شانازی بە ئینسان و داهێنانی بەرەوپێش چوونی ئینسانەوە ئەکەم ، ئەوانەی من بە کوردی چونکە خاوەنی خۆمم تۆش بە عەرەبی چونکە ئیستنساخی قوڕەیشیت ، من نە عەرەبم و نە لە جەزیرە لەدایک بووم و نە ناویشم عەرەبیە ،مافی خۆمە کام ئایینم هەبێ" کە خۆشبەختانە نیمە" تۆش مافی خۆتە سەر بە کام ئایین و کام مەزهەبیت تا ئەو سنوورەی دەست درێژ ئەکەیتە سەر مافەکانم وەک " ئینسان" ئەو کاتە ئیتر منیش بێ ەدنگ نابم و یەک بەدە لەگەڵتا ئەکەم..\nدەیان ساڵە ئەم کۆمەڵگایە لەسەر دەستی خاوەن فیکر و فەرهەنگی ئینسانی و ئایدیای پاراستنی مافی تاک ئەیەوێت کەمێک وەک خەڵکی تری ئەم دونیایە بژی خۆی لە تەپ و تۆزی ئایین و کۆنە پەرستی و چەقین لە مێژووا بتەکێنێ ، تازە بە تازە جەنابت ئەتەوێ بمانگەڕێنیتوە چەن هەزار ساڵێک لەمەوبەر و لەجیاتی ئەوەی ببینە کۆپی کۆمەڵگای ئاشتی و پێکەوە و ژیان و ئینسان پەروەر و ڕێزگرتن لەتاک و مافەکانی ، بمانکەیتە کۆپییەکی خێڵەگای جەزیرەی عەرەبی سەردەمی قوڕەیش ! ئاخر تۆیەک بە بینینی هەر قاچ و سنگ و سەروقژێکی ئافرەت ئاگرت تێ بەربێ و حەماواتی ناوگەڵت بەرزبێتەوە و خۆت پێ نەگیرێ، گوناهی من چیە؟ گوناهی ئەو کەسە چیە وەک" مێ" لەدایک بوە؟ تۆیەک لەم دونیا خۆت پێ نەگیرێ بەرامبەر بە جەستەی ئینسانێک کە وەک تۆ ئەڵێی " خوا دروستی کردوە"! ئەی لەبەهەشتی ئەو دونیا بەرامبەر ئەو هەموو حۆریە ڕووتانە چی ئەکەیت(لە هیچ شوێنێک باس لەوە ناکرێ کە حۆری موحەجەبەیە)دەبا خوا ئافرەتی دروست نەکردایە تا تۆ و هاوئایینەکەی تۆ تووشی هیستیریای سێکس نەبونایە ، ،،،،\nئینسان بە ئازادی لەدایک ئەبێ دانانی لیستی موحەرەمات تەنها دژی ئینسان و ئازادییەکان ئینسان و مافی ژیان بەسەر بردن وەک ئینسانە ، چۆن پێکەنینم بە خۆت و ئەمسالی وەکو تۆ نەیەت لە دوا لێکۆڵینەوەی ئەهلی فەقێ و ڕیش خورماییەکانی جەزیرە دەرکەووتوە کە لە ئایینەکەی جەنابتا " گەر کەسێک سەفەری کرد حەڵاڵە ماوەی سەفەرەکەی هاوڕێیەکی لەگەڵ ژنەکەیا بنوێ بێ گەڕانەوە بۆ بریاری ژنەکە خۆی.."!!! "بەو حسابە بێ گەراجەکان ئەبێ بەرنەکەوون لەو کەسانەی ئەیانەوێ بزانن هاوڕێیەکیان ئەبینن کە نیازی سەفەر کردنی هەبێ.." ، تۆیەک کە کۆمەڵگای ئەوروپا بە کافر ئەزانی و سیستەمە ئابووریەکەشی هەر حەرامە ، ئەی بۆ کە پارەی سوسیال وەرئەگرن؟دیارە کە کار ئەگاتە پارە هەرچی ئایەت و شەرع و حەدیسە لە بیرتان ئەچێ و تووشی" فقدان الدیانە" ئەبن.....\nلە کۆمەڵگایا هەر کەس بەر پرسیارە لەخۆی و تەواوی ئازادی هەڵبژاردنی ستایلی ژیانی خۆی هەیە ، تۆ بچۆ مزگەوتەکەی خۆت کەس هەقی نیە بەسەرەوە ، کەسێکی تر ئەچێ بۆ نادی و کەس مافی ڕێ لێ گرتنی نیە ، کەسێک لە مەراسیمە ئایینیەکانا بە شمشێر لە خۆی ئەیا، ئارەزووی خۆیەتی خوای ئەکرد هاوەنی ئەنا بە خۆیەوە ، کەسێکی تر حەزی لەوەویە لەسەر جادە گۆرانی بڵێ ، مافی خۆیەتی و هیچ کەس و بە هیچ ناو و لەژێر پەردەی هیچ شەرعێکا بۆی نیە بڵێ ئەوە حەرامە یان شەرعی نیە ، ئێمە کۆمەڵگای کراوە و خاوەن فەرهەنگ و مەعریفە و یەکسانیمان ئەوێ ، ئەوەی بەدڵی نیە کەس زۆری مانەوەی لێنەکردوە بە دوو سەعات تەیارە ئەگاتە سعودیە، داعشیش زۆر لێوەی دوور نیە و ئەیاندۆزێتەوە.. چۆن ئێمە لە ناچاریا بێ دەنگین لە ئاست ئایین وشەریعەت و مەزهەبەکەی تۆ کە هەڵقوڵاوی جەزیرە و حوجرەکەی قوڕەیشە ، تۆش ئەبێ لەئاست ئێمەیا بێ دەنگ بیت و دەستدرێژی نەکەیتە سەرمان کە ئەمانەوێ وەک ئینسانێکی ئازاد بژین و تەنها ئینسان پەروەری ڕێ نیشانەرمان بێت......\nنەهامەتی و نەگبەتی و بێ ئومێدی لەوەیە کە ووڵاتان خەریکن لەسەر "مەریخ"ئوتێل دروست بکەن و بڕیارە ساڵی 2025/بێتە بە جێ گەیانن، کەچی لای ئێمە تازە\nمەلایەک خۆی ڕائەپسکێنێ و فەتوا ئەیا کە " ژن لەگەڵ مێردی بێ سمێل بنوێت..


به‌ره‌ی چوار بایگانی - ئاماژه\nخانه / بایگانی برچسب: به‌ره‌ی چوار\nبایگانی برچسب: به‌ره‌ی چوار\nنیگام لە ئاوێنەوە ئەشکێتە سەر مێزەکەم، زۆر درەنگم و ئیتر تەنیایی هیچ لاپەڕەیەک رەش ناکاتەوە؛ ئەمەوێ ئەم شەوە بێ باوکە لە کۆڵ داگرم. ئەڕۆم و واز لەم کراسە دێنم، واز لە خانە شپرزەکانی /ئەم کووچە کە پۆستچی سی و چەند ساڵە ناگاتە سەری خەت، لەو مانگە لە بەختی ژنێکەوە داکەوت …\nژوئن 13, 2016\t0\nشێعرهه‌میشه ده‌وری پاڵنه‌رێکی گێڕاوه که به‌ری به ئاپۆخه بوون و بێ ده‌ره‌تانی سروشتی مرۆڤ گرتووه وتوانایی و پۆتانسییه‌لی جیاوازی به مرۆڤ به‌خشیوه، یه‌ک له‌و تواناییانه به دیهێنانی گۆڕانکارییه له‌زه‌ین و بیرۆکه‌ی مرۆڤ دا. شێعر تێکنۆلۆژیای فکره و له ڕه‌هه‌ندی زمانه‌وه ده‌بێ به‌رده‌وام زاوزێ بکا. مێژووی شێعری کوردی ڕه‌نگه تا ئێستا …


نامه‌كانی جه‌بار فه‌رمان بۆ دكتۆره‌كانی شۆڕش \nعومه‌ر گوڵپی: فه‌وزایه‌كی زۆر زاڵه به‌سه‌ر پرۆسه‌ی دابه‌شكردنی هاوكارییه‌كان\nنۆ په‌رله‌مانتارێكی كورد هۆشدارییه‌ك به حكومه‌تی هه‌رێم ده‌ده‌ن\nپێنج پرسیار له‌سه‌ر كۆرۆنا كه هێشتا وه‌ڵامه‌كه‌ی نازانرێت\nنامه‌كانی جه‌بار فه‌رمان بۆ دكتۆره‌كانی شۆڕش \nكاك جه‌بار فه‌رمان یه‌ك له سه‌ركرده سیاسی و سه‌ربازیه به دسپڵینه‌كانی ی.ن.ك بوو، پێش ئه‌وه‌ی په‌یوه‌ندی به هێزی پێشمه‌رگه‌وه بكات ئه‌ندامێكی چالاكی كۆمه‌ڵه‌ی ره‌نجده‌رانی كوردستان بووه،دوای كاره‌ساتی ساڵی ١٩٧٥، ده‌سستی به چالاكی سیاسی كردووه، له‌به‌ر چالاكی سیاسی، له‌گه‌ڵ شه‌هید شیهاب و شه‌هید جه‌عفه‌ر و شه‌هید ئه‌نوه‌ر و ژماره‌یه‌كی تر له هاوڕێكانی له لایه‌ن رژێمی به‌عسه‌وه ده‌ستگیركرا و سزای زیندانیكردنی به‌سه‌ردا سه‌پێنرا.\nئه‌وه‌ی من له هاوڕێكانی كاك جه‌بار فه‌رمانم بیستبوو، سێ ساڵی ژیانی زیندانی به‌وپه‌ڕی وره‌به‌رزی و روسووریه‌وه به‌سه‌ربردووه و هه‌ڵویستی قاره‌مانانه‌ی نیشانداوه. دوای ئازادبوونی له زیندان ساڵی ١٩٧٩ په‌یوه‌ندی به هێزی پیشمه‌رگه‌ی كوردستانه‌وه كردووه.\nسه‌ره‌تای ساڵی ١٩٨٢ كاتێك بڕیارمدا په‌یوه‌ندی به هێزی پێشمه‌رگه‌ی كوردستانه‌وه بكه‌م، رێكخستنی ناوشاری كۆمه‌ڵه‌ی ره‌نجده‌رانی كوردستان ته‌زكیه‌ی بۆ كردم، وتیان كه گه‌یشتیته ناوچه‌ی رزگاركراو، به گوێره‌ی ئه‌و ناوچانه‌ی تێیدا ده‌مێنیته‌وه، ده‌توانیت ئه‌و ته‌زكیه‌یه بده‌یت به‌و ناوانه، یه‌ك له ناوه‌كان، ناوی ره‌حمه‌تی كاك جه‌بار فه‌رمان بوو.\nساڵی ١٩٨٢-١٩٨٣ كاتێك من پزیشكی مه‌ڵبه‌ندی دوی یه‌كێتی بووم، له گوندی سه‌رگه‌ڵو بنكه‌یه‌كی ته‌ندروستیم دانا، ئه‌و كاته كاك جه‌بار به‌رپرسی رێكخراوی كۆمه‌ڵه(كۆڕه‌ك) بوو، له گوندی هه‌ڵه‌دن باره‌گای رێكخراوی گوندی دانابوو.\nوه‌ك به‌رپرسیارێكی رێكخستنی كۆره‌ك، كاك جه‌بار گرنگی زۆری به كاروباری رێكخستن و په‌روه‌رده‌ی ئایدۆلۆجی ده‌دا، به‌ڵام له هه‌مان كاتدا، پێش هه‌ر سه‌ركرده‌یه‌كی تری ئه‌و كاته‌ی یه‌كێتی و كۆمه‌ڵه، گرنگی ته‌واوی به كه‌رتی ته‌ندروستی و خزمه‌تگوزاری ته‌ندروستی ده‌دا، رێزی له پزیشكان و كارمه‌ندانی ته‌نددروستی ده‌گرت، ده‌رمان و پێداویستی پزیشكی بۆ نه‌خۆشخانه‌كان دابین ده‌كرد.\nبه‌بێ ئه‌وه‌ی ئه‌ندامی مه‌ڵبه‌ند بێت، به‌بێ ئه‌وه‌ی نه‌خۆشخانه، یان مه‌ڵبه‌ند داوای لێبكه‌ن، به به‌رده‌وامی له رێگه‌ی رێكخستنی ناوشاری سلێمانیه‌وه ده‌رمان و پێداویستی تری نه‌خۆشخانه‌ی بۆ نه‌خۆشخانه‌ی سه‌رگه‌ڵو دابین ده‌كرد، زۆربه‌ی ده‌رمان و پێداویستیه‌كان له رێگه‌ی كاك جه‌بار یاوه‌ره‌وه ده‌گه‌یشته نه‌خۆشخانه‌ی مه‌ڵبه‌ند له سه‌رگه‌ڵو، ئه‌و كات جه‌بار یاوه‌ر ئه‌ندامی كه‌رتی رێكخستنی دوكان بوو، به‌رپرسیاری رێكخستنی پۆلی پێشمه‌رگه‌ی مه‌ڵبه‌ند بوو.\nره‌حمه‌تی كاك جه‌بار فه‌رمان نه‌ك هه‌ر له رێگه‌ی ریكخستنی ناو شاره‌وه ده‌رمانی دابین ده‌كرد، له هه‌مان كاتدا، چاودێری گه‌یشتنی ده‌رمان و پیداویستیه‌كانیشی ده‌كرد، من نه‌مزانیبوو له یه‌كێ له گونده‌كانی نزیك شاری سلێمانی كه‌سێك خۆی كردبوو به دكتور و ئه‌و ده‌رمانانه‌ی له شاره‌وه ده‌هاتن، ده‌ستكاری ده‌كرد و بڕێكی لای خۆی گلده‌دایه‌وه، ره‌حمه‌تی به‌و ره‌فتاری ئه‌و براده‌ره‌ی زانیبوو، رۆژێكیان پێشمه‌رگه‌یه‌ك به باری هێسترێكه‌وه هاته لام بۆ سه‌رگه‌ڵو، نامه‌یه‌كی دایه ده‌ستم و وتی ئه‌وه نامه‌ی كاك جه‌باره، كه نامه‌كه‌م خوێنده‌وه، نوسیبوی وا دال فڵانم جل و ده‌رمان كرد و شته‌كانیم بۆ ناردیت.\nكاك جه‌بار فه‌رمان زۆر به ته‌نگ ئێش و ئازاری خه‌ڵك و پێشمه‌رگه‌وه ده‌هات، ئه‌گه‌ر بیزانیبایه له هه‌ر شوێنێك كه‌سێك پێویستی به چاره‌سه‌ری پزیشكی هه‌یه، ئاگاداری ده‌كردمه‌وه بچم به ده‌میه‌وه، منیش به‌وپه‌ری تواناوه به ده‌میانه‌وه ده‌چووم و داخوازییه‌كه‌ی كاك جه‌بارم جێبه‌جیده‌كرد.\nله شه‌وێكی زستانی ساڵی ١٩٨٣ دا، كاك جه‌بار له گوندی هه‌ڵه‌دنه‌وه، به سواری هێسترێكه‌وه و به نامه‌یه‌كه‌وه هاوڵاتیه‌كی ناردبو بۆ لام، كه نامه‌كه‌م خوێنده‌وه، نوسیبوی، له گوندی هه‌ڵه‌دن ژنێك منداڵی ده‌بێت، ده‌ڵین ئازاری زۆره، به‌ڵكو له‌گه‌ڵ هه‌ڵگری نامه بێیت و سه‌ردانیبكه‌یت و ده‌رزی ئازاری بۆ بكه‌یت و هاوكاری بكه‌یت، ئه‌و پیاوه‌ی له گوندی هه‌ڵه‌دنه‌وه هاتبوو هاوسه‌ری ژنه دوگیانه‌كه بوو، منیش یه‌كسه‌ر له‌گه‌ڵ ئه‌و پیاوه كه ناوی (هه‌ژار) بوو به‌ره‌و هه‌ڵه‌دن به‌رێكه‌وتم، دوای جێبه‌جێكردنی كاره‌كه‌م شه‌و له ماڵی كاك جه‌بار مامه‌وه و بۆ رۆژی دوایی گه‌ڕامه‌وه بۆ سه‌رگه‌ڵو.\nجارێكی تر به مه‌فره‌زه‌یه‌ك پێشمه‌رگه‌دا نامه‌یه‌كی بۆ نووسیبووم، داوای ده‌كرد سه‌ردانی دو پێشمه‌رگه‌ی بریندار بكه‌م كه له گوندی زێوێ به برینداری دوور له خزمه‌تگوزاری پزیشكی مابوونه‌وه، له‌گه‌ڵ پێشمه‌رگه‌كاندا به كۆڵیك ده‌رمانه‌وه به‌پێ، له سه‌رگه‌ڵو بۆ ماوی ١٧ سه‌عات به‌ره‌و زێوێ رۆشتین، گه‌یشتینه لای برینداره‌كان، به‌و شێوه‌یه به زوترین كات ئه‌ركی خۆمم جێبه‌جێكرد و داخوازیه‌كه‌ی كاك جه‌بارم ئه‌نجامدا.\nله بۆنه‌یه‌كی یه‌كێتیدا، ده‌رباره‌ی كاك جه‌بار پرسیارم له دكتۆر زریان و دكتۆر شوان و دكتۆر محه‌مه‌د ئه‌مین كرد،ۆوتم من كاك جه‌بار به یه‌ك له‌و سه‌ركردانه‌ی یه‌كێتی ده‌زانم كه زۆر پشتیوانی له پزیشكان و خزمه‌تگوزاری ته‌ندروستی ده‌كات، ئێوه ره‌ئیتان چۆنه؟، هه‌موویان له یه‌ك كاتدا وتیان كاك جه‌بار له‌گه‌ڵ ئێمه‌شدا زۆر باشبوه و له ئه‌نجامدانی كاره‌كانماندا هاوكاری كردووین، ره‌ئی ئێمه‌ش له‌سه‌ر كاك جه‌بار وه‌ك تۆ وایه.\nساڵی ١٩٨٥ دوای درستبوونه‌وه‌ی شه‌ڕی نێوان حكومه‌تی عیراق و یه‌كێتی، كاك جه‌بار بوو به به‌رپرسی مه‌ڵبه‌ندی یه‌كی یه‌كێتی، منیش بووم به پزیشكی مه‌ڵبه‌ندی یه‌ك، سه‌ره‌تا بنكه‌ی ته‌ندروستی مه‌ڵبه‌ند له گوندێكی ناوچه‌ی شارباژێر بوو، دوای ماوه‌یه‌ك نه‌خۆشخانه‌مان گواستمانه‌وه بۆ گوندی سێوسێنانی ناوچه‌ی قه‌رده‌داخ، ئه‌و كاته‌ی كاك جه‌بار به‌رپرسی مه‌ڵبه‌ند بوو، نه‌خۆم و نه نه‌خۆشخانه، هیچ گیروگرفتمان نه‌بوو، هه‌ر پیویستیه‌كمان هه‌بایه به زووترین كات بۆی جێبه‌جێده‌كردین.\nدوای ئه‌نفال و كیمیاباران، له گوندی قاسمه‌ڕه‌شی سه‌رسنوور، سه‌ردانی كاك جه‌بارم كرد، له‌و كاته‌دا له مه‌كته‌بی سیاسی كاری ده‌كرد، داوامكرد پێناسێكی پیشمه‌رگایه‌تیم بۆ دروستبكات، پێناسه‌كه‌ی بۆ كردم، سه‌یرم كرد پله‌ی حزبی بۆ دانه‌ناوم، له شوێنی پله حزبیه‌كه نوسیویه‌تی دكتور، وتم كاك جه‌بار ئه‌ی من له حزبدا پله‌م نیه، بۆچی له‌سه‌ر پێناسه‌كه‌ت پله‌ت بۆ دانه‌ناوم، وتی دكتۆر به‌رزترین پله دكتۆریه تۆ دكتۆری به‌رزترین پله‌ت هه‌یه، ئیتر من بێده‌نگ بووم.\nدوای راپه‌رین له ساڵی ١٩٩٥، رۆژێك سه‌ردانی نه‌خۆشخانه‌ی فێركاری كرد و وتی دكتۆر له نه‌خۆشخانه‌ی فێركاری سلێمانی قاوشی پێشمه‌رگه‌مان كردۆته‌وه وه‌ره سه‌رپه‌رشتی بكه، هه‌وڵئه‌ده‌م له ئاینده‌دا بیكه‌م به نه‌خۆشخانه، من ئه‌و كاته له روی سیاسیه‌وه گۆڕابووم و ئه‌مجاره نه‌متوانی به گوێی كاك جه‌بار بكه‌م، به‌ڵام ئه‌و به بێ منیش له‌سه‌ر پڕۆژه‌كه‌ی خۆی به‌رده‌وام بوو، قاوشه‌كه‌ی كرده‌وه و دكتۆر محه‌مد ئه‌مینی( پێشمه‌رگه‌ی) راسپارد تا سه‌رپه‌رشتی بكات، هه‌ر به‌رده‌وام بوو تا ئه‌و قاوشه‌ی كرد به بنكه‌ی ته‌ندروستی و دواتر كردی به نه‌خۆشخانه‌ی شۆڕش و ده‌زگای ته‌ندروستی پێشه‌رگه‌ی ئێستا .\nله ده‌یه‌مین ساڵیادی كۆچی دوایی كاك جه‌باردا، هه‌زاران سڵاو له رۆحی عاشقانه‌ی تێكۆشانی ئه‌و سه‌ركرده‌یه‌ی گه‌لی كورد، سڵاو له ئیراده‌ی به‌رز و كۆڵنه‌دانی كاك جه‌بار فه‌رمانی پێشمه‌رگه‌و سه‌ركرده‌ی مرۆڤدۆست.\n*لە ئەکاونتی بەڕێز دکتۆر فایەق گوڵپی - یەوە.\nشكۆی هه‌ژاران مه‌شكێنن\nبەرپرس و ئەندام پارلەمانانی گۆڕان بێدەنگ بکەن\nچەند راستیەک لە بارەی بابەتی مووچە و خۆ بە پاڵەوانکردنی یەکێتی\n من بیریی هەمووشتێک و هەمووکەسێک دەکەم!!\nقه‌ده‌غه‌ی هاتووچۆ له ڕووی یاساوه\nکۆرۆنا پیاوی ماڵی کرد؟ ژن ھەر ماڵی بووە؟\nجەنگ لەگەڵ ڤایرۆسەکاندا\nتێکەڵکردنی ئاڵای فەرەنسا و وێنەی پرۆفایل مرۆڤدۆستیە\nنامەیەک بۆ باوکم لە یادی شەهید بونیدا\nشەری خانەسور تەواوکەری شەری منبجە\nوەفاتان بۆ مام جەلال هەبێت\nهەڵویستی نابەرپرسیارانەی پزیشکان\nکۆرۆنا دۆستی رەش پێستەکانە؟؟


وردەكاری هەوڵی پارتی‌و یەكێتی بۆ چارەسەركردنی كێشەكانی نێوانیان\n07/01/2019 2446 جار خوێندراوه‌ته‌وه\nیەكێتی نیشتمانی كوردستان لە دوایین كۆبوونەوەی مەكتەبی سیاسی، كە رۆژی یەكشەممە 6/1/2018 لە سلێمانی كرا، تاوتوێی چەند پرسێكی جیاوازی كردووە، لەوانەش، وردەكارییەكانی دانانی وەزیرە كوردەكەی بەغدا، كۆبوونەوەی ئەنجوومەنی پارێزگای كەركوك، پێكهێنانی كابینەی نوێی حكومەتی هەرێمی كوردستان، پرۆژەیەكی نوێ، كە لەلایەن ژمارەیەك لە ئەندامانی سەركردایەتی یەكێتییەوە ئامادەكراوە، بەڵام ئەوەی زۆرتر گفتوگۆی لەبارەوە كرابوو، پرسی پارێزگای كەركوك و كۆبوونەوەی داهاتوویانە لەگەڵ پارتی.\nهەفتەنامەی رووداو ئەمڕۆ دوو شەممە لەزاری ئەندامێكی سەركردایەتی یەكێتی بڵاویكردووەتەوەو رایگەیاندووە "ئێستا چارەسەر ئەوەیە لەنێوان ئێمە و پارتیدا، پرۆژەیەكی مامناوەندی بێتە ئاراوە و ئێمەش پرۆژەیەكی نوێمان ئامادە كردووە".\nهەفتەی یەكەمی ساڵی نوێ، پارتی و یەكێتی گێڕایەوە بۆ ساڵانی كۆتایی دەیەی نەوەتەكان، كە كادرێكی پارتی لە سلێمانی دەستگیركرا، وەك كاردانەوە ئاسایشی هەولێریش كادرێكی یەكێتی دەستگیر كرد لەكاتێكدا دەبوو دوای كۆتایی پشووی سەری ساڵ، شاندی دانوستاندنكاری هەردوولا كۆببنەوە، بۆ ئەوەی بچنە نێو وردەكارییەكانی پێكهێنانی كابینەی حكومەت و یەكلاكردنەوەی دەستەی سەرۆكایەتی پەرلەمان.\nمحەمەدی حاجی مەحمود، سكرتێری حیزبی سۆسیالیست دیموكراتی كوردستان، چەند شەعاتێك دوای دەستگیركردنی ئەو دوو كادرەی یەكێتی‌و پارتی، پەیوەندی بەسەركردەكانی هەردوولاوە كردووە و داوای كردووە دۆخەكە هێوربكەنەوە و بە زووترین كات دەستگیركراوەكان ئازاد بكەن.\nسەرچاوەیەكی نزیك لە سكرتێری حیزبی سۆشیالیست دیموكراتی كوردستان بەهەفتەنامەكەی راگەیاندووە "محەمەدی حاجی مەحمود، خۆی پەیوەندی بە هەردوولاوە كردووە، لەگەڵ كاك كۆسرەت كۆبووەوە و كاك كۆسرەت بەڵێنی پێدابوو لەماوەیەكی كورتدا كێشەكە چارەسەر بكرێت و دۆخەكە هێور بكرێتەوە".\nلەو كۆبوونەوانەی پێشتر پارتی لەگەڵ یەكێتی كردبوونی، هیچ بەرەوپێشچوونێك وەدی نەهاتبوون بۆ پێكهێنانی حكومەت، چونكە داواكارییەكانی یەكێتی بۆ ئەوەی پارتی بگەڕێتەوە بۆ كەركوك و پارێزگارێك دیاری بكەن بۆ شارەكە، لەگەڵ وردەكارییەكانی تەواوكردنی كابینەی حكومەتی بەغدا، وەك یەك پاكێج لەگەڵ پێكهێنانی حكومەت مامەڵەی لەگەڵ بكرێت، لەلایەن پارتییەوە رەتكرابوونەوە، بۆیە راگەیەندراوی دواتری هیچكام لەو كۆبوونەوانە ئاماژەیەكیان تێدا نەبوو بۆ نزیكبوونەوەیان لە رێككەوتن.\nعەدنانی حەمەی مینا، ئەندامی سەركردایەتی یەكێتی، ئومێدەوارە لەكۆبوونەوەی داهاتوویان لەگەڵ پارتی بگەنە قۆناخێكی باشی لێكتێگەیشتن‌و هەنگاوی باش بنێن، "بەڵام هێشتا روون نییە كۆبوونەوەكە بە دیاریكراوی كەی دەبێت و دەگەینە رێككەوتنێكی باش یان نا".\nبەڵام وەك ئەندامێكی دیكەی سەركردایەتی یەكێتی باسی كرد، لەكۆبوونەوەی داهاتوویان لەگەڵ پارتی، كەشی پەیوەندییەكانی نێوانیان بە تەواوی هێور دەكرێتەوە و هەوڵدەدرێت لەیەكتێگەیشتن بێتە ئاراوە، "عاقڵمەندەكانی نێوان یەكێتی و پارتی هاتوونەتە سەر هێڵ، هەرچەندە ئاسان نییە لە كۆبوونەوەی داهاتوو رێككەوتنی تەواوەتی بێتە ئاراوە، بەڵام ئێمە داوامان كردووە رێككەوتنێك لەگەڵ پارتی بكەین كە كێشەكانمان لەهەموو جێگایەك چارەسەر بكەین نەك تەنیا حكومەتی هەرێمی كوردستان".\nئەو ئەندامەی سەركردایەتی یەكێتی دەشڵێت: راستە پارتی داواكارییەكانی ئێمەی رەتكردووەتەوە و رازی نەبووە كێشەكانی بەغدا و كەركوك و پێكهێنانی حكومەت بكرێنە یەك پاكێج، "بەڵام بە پارتیمان وتووە، چۆن دەكرێت لە كوردستان بۆ پێكهێنانی حكومەت رێكبكەوین و كێشەمان نەمێنێ، بەڵام لە كەركووك و بەغدا تیمەكانمان و فراكسیۆنەكانمان دژی یەك بن و هیچ هەماهەنگییەكیان نەبێت".\nبەپێی زانیارییەكان ژمارەیەك لە سەركردەكانی یەكێتی پرۆژەیەكی نوێیان ئامادە كردووە و پرۆژەكە هەندێك رێگاچارەی نوێی پێشنیازكردووە لە نێوان داواكارییەكانی یەكێتی و پارتی بۆ پرسی بەغدا و كەركوك و كوردستان.\nئەو ئەندامەی سەركردایەتی یەكێتی، كە بۆ خۆی یەكێكە لەوانەی بەشداریی لە ئامادەكردنی پڕۆژەكە كردووە، دەڵێت: "ئەو پرۆژە نوێیەمان داوەتە مەكتەبی سیاسی یەكێتی، بەپێی پرۆژەكە خاڵە جیاوازەكانی نێوان پارتی و یەكێتی كەمدەبێتەوە و چارەسەری ناوەندی دۆزیوەتەوە، لە دانیشتنی ئەمجارەی پارتی و یەكێتی، پێشكەش بە پارتی دەكرێت و ئەوكات دەردەكەوێ كە ئاخۆ رێكدەكەون یان نا".\nپارتی دیموكرات، دەیەوێت لە دانیشتنی داهاتوویدا لەگەڵ یەكێتی، بەشاندی یەكێتی بڵێ مامەڵەی 21 كورسیان لەگەڵ ناكەن، "بەڵام 50 بە 50شیان لەگەڵ ناكرێت و هەوڵیش دەدرێت دۆخێك بهێندرێتە پێشەوە، یەكێتی رازی ببێت و لەوە زۆرتر بەربەست بۆ كۆبوونەوەكان دروستنەكات، پێشبینی دەكەم ئەمجارە لەگەڵ یەكێتی بەئەنجامێكی باشتر لە كۆبوونەوە بێینە دەرەوە".\nنووری حەمە عەلی، ئەندامی سەركردایەتی پارتی، وتیشی "ئارامی هەرێمی كوردستان و پاراستنی سەقامگیری و دەستكەوتەكانی لە پۆست و پشكەكان گەورەترن و هەوڵدەدەین بگەینە چارەسەرێك".\nهەروەها سەرچاوەیەكی ئاگاداری پارتی، دەڵێت: لە دانیشتنەكانی پێشوودا، پارتی داوای ناوی بەربژێرەكانی یەكێتی كردووە بۆ پۆستی سەرۆكی پەرلەمان و جێگری سەرۆكی حكومەت، بەڵام یەكێتی وتوویانە هێشتا ئەوە لەنێوخۆمان یەكلانەكراوەتەوە، "بۆ پرسی كەركوكیش پارتی دەیەوێت یەكێتی تێبگەیەنێت، كە ئاسایكردنەوەی دۆخی كەركووك تەنیا گەڕانەوەی پارتی و دانانی پارێزگارێك نییە، بەڵكو ئاساییبوونەوە بەمانای چوونە دەرەوەی ئەو هێزە زۆرانە دێت لەناو شاری كەركوكن".\nبەرپرسێكی یەكێتیش وتی: "پارتی داوای لە یەكێتی كردووە لە چوار ساڵی داهاتوودا حكومەت رووبەرووی موفاجەئە نەكرێتەوە وەك ئەوەی لە چوار ساڵی رابردوو روویدا".\nئەو سەرچاوە ئاگادارەی پارتی، باسی كۆبوونەوەی داهاتووی نێوان پارتی و یەكێتی دەكات و دەڵێت: "رۆژی سێشەممەی داهاتوو شاندی یەكێتی و پارتی لە پیرمام كۆدەبنەوە و پێدەچێت بارزانی سەرپەرشتی كۆبوونەوە هاوبەشەكە بكات، یەكێتی 5 وەزارەت و گۆڕان 3 وەزارەتیان بەردەكەوێت و دەبێت پرسی سەرۆكایەتی پەرلەمان یەكلابكرێتەوە، بۆ ئەوەی هەر لەو مانگەدا حكومەت پێكبهێندرێت".\nئەمجارە شاندی یەكێتی لەلایەن كۆسرەت رەسوولەوە سەرۆكایەتی دەكرێت، ئەو ئەندامەی سەركردایەتی یەكێتی، پێیوایە پارتی پێویستی بە رێككەوتن هەیە لەگەڵ یەكێتی بۆ ئەوەی لەكاتی دەنگدان بە كابینەی حكومەت و سەرۆكی هەرێمی كوردستان، دەنگەكان بە شێوەیەك نەبن "دواتر بگوترێ سەرۆكی هەرێم بە دەنگی پەرلەمانتارانی هەولێر و دهۆك بووەتە سەرۆكی هەرێم و تەنیا 50 دەنگ نەهێنێ، پێشبینی دەكەم بگەینە ئەنجامێك كە لە رێككەوتن نزیكمان بكاتەوە، بەڵام یەكێتی زۆر مەبەستییەتی كەركووك نەخرێتە دەرەوەی ئەو رێككەوتنەوە".


11:35 - 15/01/2021 116 جار خوێندراوەتەوە\nفه‌یله‌سووفان، ڕۆشنبیران و نووسه‌ران له په‌یدابوونی مێژووی ئیدۆلۆگییه‌وه و تا ڕۆژگاری ئه‌مڕۆیش، قوربانیانی نه‌فه‌رتی ئیدۆلۆگین.\nله ڕۆژاوا و ڕۆژهه‌ڵاتدا، له بازنه‌ی ده‌سه‌ڵاتی ئایین و عه‌لمانیخوازانیشدا، نموونه‌کانی به‌رنه‌فره‌تکه‌وتنی ئیدۆلۆگی، له ئه‌ژمار نایه‌ن و ئێجگار زۆرن!\nسه‌ختگیره ئیدۆلۆگیسته‌کان، پرۆسه‌ی داهێنانی ئه‌ده‌بی و ڕۆشنبیریی ڕۆشنبیران و نووسه‌ران، ته‌نها له هه‌ڵویسته ئیدۆلۆگی و سیاسییه‌کانیاندا ده‌بینن، ئه‌گه‌ر ئه‌دیبێک له هه‌ڵویستێکی سیاسیدا، له دیدی ئه‌وانه‌وه نه‌یپێکا و بۆچوونه‌که‌ی سه‌رچیغ چوو، ئیدی به‌ر نه‌فره‌تی چه‌پ یان ڕاست ده‌که‌وێت، ئیدی ده‌بێته "سفر"، چونکه له دید و ئیده‌ی ئه‌وانه‌وه، له ده‌سه‌ڵات و ده‌سه‌ڵاتداریی وەڵاتی نه‌ڕوانیوه!\nماریۆ بێرگاس یۆسا، گه‌وره ڕۆماننووسی نۆبڵوه‌رگر، پێش وه‌رگرتنی خه‌ڵاته‌که، به چه‌ند ساڵ و له سۆنگه‌ی پشتکردنه به‌ره‌ی چه‌پ و پێناسه‌کردنی "فیدڵ کاسترۆ" وه‌کو دیکتاتۆر، وه‌به‌ر نه‌فره‌تی به‌ره‌ی چه‌پ و چه‌پخوازانی ئه‌وروپا و لاتین ئه‌مه‌ریکا که‌وت.\nیۆسا، سه‌نگه‌ری هه‌ڵویسته سیاسییه‌کانی ده‌گۆڕێت و نووسه‌ره چه‌په‌کانی ئه‌وروپا گومان له‌سه‌ر توانای داهێنانی "یۆسا" وه‌کو نووسه‌رێکی گه‌وره، داده‌نێن. ڕافائیل ئه‌لبرتی، شاعیری گه‌وره‌ی ئه‌سپانیا، چوون خۆی کۆمۆنیست بوو، ده‌بێژێ(با ببینین! با بزانین یۆسا ده‌کارێت وه‌کو پێشتر و به گه‌وه‌ره‌یی ڕۆمانه‌کانی پێشووی، ڕۆمانێکی دیکه بنووسێت!)*... یۆسا ئه‌و کاره‌ی به زیاده‌وه کرد. یۆسا به نووسینی ڕۆمانی "حیکایه‌تخوانی چیرۆکه‌کان" زۆرینه‌ی چه‌په‌کانی تووشی شۆککردن و ئه‌وه‌ی سه‌لماند که ئیدۆلۆگی و سیاسه‌ت نه ده‌توانن نووسه‌ری داهێنه‌ر بخولقێنن و نه ده‌شتوانن به‌هره و توانستی داهێنان له گه‌وره داهێنه‌رێک زه‌وت بکه‌ن! ساتێ یۆسا خه‌ڵاتی نۆبڵی وه‌رگرت، ئیدی چه‌په‌کانیش نه‌فره‌تی ئیدۆلۆگییان کاڵ کرده‌وه!\nنه‌جیب مه‌حفووز، شاڕۆماننووسانی عەره‌ب، ساتێ له سه‌ره‌تای حه‌فتاکانی سه‌ده‌ی پێشوودا، لایه‌نگریی له هه‌ڵویستی "سادات" له‌مه‌ڕ پرۆسه‌ی ئاشتیی "کامپ دێڤید"ی نێوان ئیسرائیل و عاره‌بان کرد، نه‌ک هه‌ر به‌ر نه‌فره‌تی ئیدۆلۆگیی ناسیۆنالیسته‌کان، ئیسلامیسته‌کان و چه‌په‌کانیش که‌وت، بگره وه‌کو ناپاک و تاوانباری گه‌وره نێودێر کرا! ساتێ مه‌حفووز خه‌ڵاتی نۆبڵی پێده‌به‌خشرێت، ئیدی گێڕی هه‌ڵویسته‌کان له ئاست ئه‌م داهێنه‌ره ده‌گۆڕدرێن و مه‌حفووز ده‌بێته لووتکه‌ی شانازیی ئه‌ده‌ب و ڕۆشنبیریی عه‌ره‌بی.. ئه‌مه‌ش جۆرێکه له شیزۆفرینیای عه‌ره‌بی له دنیای ئیدۆلۆگیدا!\nئێستا، ئیدی ده‌بێ ئه‌وه ڕۆشنبێت که ئه‌وی له ئه‌نباری ڕۆشنبیریی میلله‌تاندا به زیندوویی ده‌نمێنێته‌وه، هه‌ڵویستی سیاسیی نووسه‌ر و ڕۆشنبیره‌کانیان نین، به‌ڵکه شاکار و ده‌قه داهێنراوه‌کانیانن.


پیپ گوردیۆلای ڕاهێنەری یانەی مانچستەرسیتی ئینگلیزی باس لە ئەگەری دەستلەکارکێشانەوەی دەکات لە یانەی مانچستەرسیتی و ئەگەرەکەشی یانەی ڕیاڵ مەدرید دەبێت.\nڕاهێنەرەکەی مانچستەرسیتی لە لێدوانێکیدا باسی لەوەکرد، لە ئەگەری شکستهێنانیان بەرامبەر یانەی ڕیاڵ مەدرید لە قۆناغی 16ی خولی یانە پاڵەوانەکانی ئەوروپا ڕەنگە لەگەڵ مانچستەرسیتی جیاببنەوە و یانەکە جێبهێڵێت.\nگواردیۆلا ئاماژەی بەوەشکرد: بە تامەزرۆیی و ئامادەیی تەواوە چاوەڕوانی ئەو یارییە دەکەم و چێژ وەەدەگرم، بەڵام لە ئەگەری شکستهێنانمان بەرپرسانی یانەکە دێن و دەڵێن، (ئەوە باش نییە و ئێمە چامپیۆنسلیگمان دەوێت)، نازانم ئەوە ڕوودەدات یاخود نا”.\nئەمە لەکاتێکدایە لە سێ ساڵی ڕاهێنەرایەتی یانە ئینگلیزییەکەدا، گواردیۆلا پێنج نازناوی بۆ بردوونەتەوە بەڵام تائێستا نەیانتوانیوە لە خولی یانە پاڵەوانەکان چارەکی کۆتایی ببڕن، لەم وەرزەشدا لە قۆناغی 16ی پاڵەوانێتییەکەدا ڕوبەڕوی ڕیاڵ مەدرید دەبنەوە.


یاسین تەها: روون نییە یەکێتی و پارتی لە ئێران و تورکیا چۆن باسی راپرسی دەکەن\nلەم وتووێژە لەگەڵ نووسەر و رۆژنامەوان یاسین تەها باس لە گرفت و پێشهاتەکانی بەردەم پرۆسەی گشت پرسی دەکرێت کە بڕیارە 25 ی مانگی نۆی ئەمساڵ لە هەرێمی کوردستان بەڕێوەبچێت.\nقسەکردن لەسەر هەموو ئەو هۆکارانەی لەسەر پرسێکی هەتا رادەیەک جارەنوساز کۆدەنگییەک لە نێو لایەنە کوردییەکان بەدی ناکرێت، لەو بارەیەوە یاسین دەڵێت "راپرسییەکەی هەرێم لە نێو خۆدا کەوتۆتە نێوان دوو جەمسەری دژ وناکۆک، لە ئاستی دەرەوەو وڵاتانی ناوچەکەش پشتیوانییەکی ئەوتۆ بەدی ناکرێت. لەگەڵ ئەوەشدا ناکۆکییه نێوخۆییە‌کانی کورد بەکار دێنن لە دژی ئەو پرسە."\nسەبارەت بەو گریمانەیەش ئەگەر راپرسی بکرێت و دەنگەکان بەو شێوە نەبێت کە بچێتە پاڵ پرسێکی گرنگی وەکو راپرسی، ئەو وتی "مێژوو سبەینێ ناچێتە ناو ئەو هەموو وردەکارییانەوە، ئەوە یاداشت دەکات کە کوردەکان لە دژی ریفراندۆم دەنگیاندا، یان پێچەوانەکەی، رەنگە وەکو سیستمی دیموکراسی راپرسییەکە 50 کۆ یەک یان زیاتر بهێنێت، بەڵام وەکو نەتەوەیەک کارێکی ناخۆشه راپرسی دەنگی زۆرینەی لەگەڵدا نەبێت."\nسەبارەت بە وڵاتانی ناوچەکە و جموجۆڵی پارتە کوردییەکانکە ماوەیە دەستیپێکردووە، ئەو لای وایە، وەک هەموو شتێکی دی لە کوردستان ئەو پەیوەندییانەش لەسەر ئاستی حیزبایەتییە، دەشڵێت "کەس نازانێت پارتی لەگەڵ تورکیا لەسەر پرسی ریفراندۆم چۆن باسی لێوە دەکات، یان یەکێتی لای ئێران دیار نییە چۆن باسی راپرسییان لەگەڵ دەکات."


Sunday, 08.29.2021, 21:31\nسلێمانی ئەو شارەی سەردەمانێك، كە كەڵە شاعیر و مەلا و خوێندەوار و ڕۆشنبیرو گیانبازەكان، تێدا لەبەردەركی سەرا سەفیان بەستبوو، ئیمڕۆ لەسایەی سێبەری ئەولادەكانی لەندەن، شەقام و كوچەو كۆڵانەكانی، بەتاقمی چەكداری فڵان و فیسار تەنراوە.\nلەدیدارێكی تۆڕی (بی،بی،سی)، لەحاكمی دوبەی، دەپرسن، هەرگیز هەستت وابوە كە ڕۆژێك بێت، ئەو بیابانەی بگۆڕێت بۆ ئەوەی ئێستا دەیببینیت؟ لە وەڵامدا دەڵێ: بەڵێ، من لە منداڵیدا كەسێكی بە بەخت بوم، چونكە لەگەڵ باوكم، گەشتم دەكرد بۆ لەندەن و ووڵاتانی ئەوروپی و جیهان، لەساتی بینینی سیستەمی تڕافیك و ڕێگاوبان و تەلارسازیەكانی ئەواندا، سەرسامی خۆم دەردەبڕی، لەوكاتەدا لە ئیمارات و دوبەی، هیچ ڕێگا و بانێك، بونی نەبوو، خەونی منداڵی من ئەوەبوو، كە ڕۆژیك بێت ئێمەش وەك ئەوان شارستانیەتی هاوچەرخ و پێشەكەوتو بنیاد بنێن، ئێمەش بتوانین لەو شێوازە پێشكەوتنەمان هەبێت.\nدەڵێ: ئەو بیابانەی كە هەبوو، ئەمڕۆ گۆڕیومانە بەڕێگاوبانی پێشكەوتوو، لەبنیادنانی تەلارو بیناسازیی سەرنج ڕاكێش، كەدووبەی كردۆتە ناوندێكی گرینگی جیهانی.\nبۆیە، ئەوەی دەبینین خەونی منداڵیمە، ئێستا هاتۆتە دی.\nئەمە قسەی حاكمی ووڵاتی ئیماراتی عەرەبی یەكگرتوو، شێخ محەمەد بن ڕەشید بن ئەلمەختومە.ئەو ئەوها ئەزمونی بینینی لەندەن و ووڵاتانی ئەوروپای گەڕاندۆتەوە بۆ ووڵات و نیشتیمانەكەی، بەڵام من هێشتا نازانم ئەوانەی لەمەڕخۆمان، كە بەمنداڵیش لەوێ گەورەبوون و خوێندویانە، چ خەونێكیان هەبووە؟\nتەنها ئەوە دەزانم كە هاتنەوە، بەدروستكردنی دەزگای سەربازیی و هەواڵگریی و ترس و تۆقاندن دەستیان پێكرد.\nئەولادەكانی لەندەن، كە دوای ڕوخانی ڕژێم، ڕێگای هەرێمی كوردستانیان بۆ تەختكراو هاتنەوە سەر سفرەی حازری، بەبێ چەشتنی سەردەمانی، ڕۆژگاری برسیەتی و ترس و ڕاودونان و كوشتنی خەڵكی شار، بێ بونی پاشخانی سیاسی و ڕۆشنبیریی و ئابوریی و تەنانەت لە ناو و ناوانیشدا نەبوون، ئەمڕۆ بونەتە حاكمی یەکەمی شار و، باندو دەستەو تاقمی وەهایان لەخۆیان كۆ كردۆتەوە، كە خەریكە شار دەگەڕێنەوە سەردەمی ملازم موحسین.\nئەولادەكانی لەندەن، پێ دەچێ هیچ ئەزمونێكیان لەژیانی شارستانی و دیموكراسی و پێشكەوتنی بەریتانیای مەزن وەرنەگرتبێ، جگە لەئەزموونی باندە، ئاژەوەگێڕو ساختەچیەكانی، بەشێك لەپاكستانی و هیند و ئەفریقەیە سەربەكێشەكانی لەندەن، كەهەمیشە پۆلیس بەدوایانەوەیە!\nئەوان ئەمڕۆ، وەك گروپە دەست وەشێنەكان، لەناو خۆشیاندا، لەسەر پلە و دەسەڵات و داهات و پاوەنخوازی، كەوتونەتە وێزەی یەكتر و شاریان شڵۆقاندوە.\nئەوان لەجیاتی یەكلاكردنەوەی ململانێكان بەشێوەی دیموكراسی كە لە لەندەن بینویانە، هاتوون، بەڕێبازی كۆنی ملازم موحسین، و كۆكردنەوەی هێز لەسەر شەقامەكان و هەڕەشەی شارەبەدەركردن، دەیانەوێ یەكتری بسڕنەوە و، ژیانی ئاسایی شاریان تێكداوە.\nئەو جوڵەنامۆ و نەرییتەی بەرپرس و كەسی یەكەمی حیزبێكی وەك یەکێتی، ئەمڕۆ بەجلی سەربازیەوە، لەكۆڕ و كۆبونەوە و خۆنمایشكردن و دەست تێكەڵكردن، لەگەڵ هێزەچەكدار و حوكمیەكان دەیكات، لەقتوی عەتاریشدا ناچێتەوە سەرحیزبێك، كە بانگەشەی سۆشیال دیموكرات بكات، لەدونیادا!\nبەر لە خەڵكی كوردستان، هەقە خەڵكی سلێمانی چیدیكە قبوڵ نەكات، ئەولادەكانی لەندەن، دەست بخەنە بینەقاقای ئەو شارە و هەر ڕۆژە و شانۆیەكی ڕەش نمایش بكەن. ئەوان كەكێشەی شەخسیان هەیە، با بچنە ژورێكەوەو بەخۆشی، یان ناخۆشی، دوو بە دوو، یەكلایی بكەنەوە، یان كە هەردووكیان ئەولادی لەندەنن و لەوێ گەورەبون، بابچن لەدادگاكانی ئەوێ، كێشە شەخسیەكانیان وەلادا بخەن، نەك چیدیكە ژیانی خەڵكی شار تاڵ بكەن.\nكورد گوتەنی، ”ئەگەر ڕەوشەكەیان پێ چاك نابێت، باخراپتری نەكەن”\nلە مێژووی كورددا، ڕەنگە هیچ حیزبێك نەبێت، هێندەی یەكیەتی شڵۆقا و شپرزە و خاوەن چەندین باڵ و سەرو، تەكەتولباز بێت، لەوەش كارەستبارتر ناوی (یەكێتی)بێت،كەمانای یەكبون بێت، لەكاتێكدا لەو ڕۆژەوەی هەیە هەرگیز ”یەك” نەبون!\nخودی خۆیان، لەناو خێزان و بنەمەڵەكەشیاندا، دانویان پێكەوە ناكوڵێ، كەچی خۆیان ناوناوە (یەكێتی)!\nئەمڕۆش، لەجیاتی هەڵبژاردنی سەركردەیەكی كاراما و لێهاتوو خاوەن ئەزموونی سیاسیی و ڕۆشنبیر و ڕەوانبێژ، كە خەسڵەتی سەركردەی تێدا هەبێت، كەچی بەخێزانەوە كۆیان بكەیتەوە، لەدوای جەلال تالەبانی، ناتوانن لەبەردەم جەماوەر.ووتارێك بەچەند دێڕێكی دروستەوە، بنوسن و بخوێنەوە.\nئێمە پەرۆشی هەڵپڕوكانی هیچ حیزبێك نین، بەڵام ناكرێت، چیدیكە خەڵكی ناوچەیەكی گرینگی وەك سلێمانی، بكرێتە باراشی هەرا و هۆریای، ناودەستاڕی حیزبێك، كە نەتوانێت تانانەت خۆشی بەڕێوەبەرێت، ئیدی چۆن چاوەڕێی كەشێكی خۆشگوزەران و ئارامیی بۆ خەڵكی ناوچەكە لێ دەكرێ.\nهەقە خەڵكی شار بەگەورە و بچوكەوە، بێنەدەرێ و بڵێن; بەسە ئیتر، باركەن بڕۆن،\nئێرە دار و موڵكی بابانە، نەك موڵكی ئەولادە بێ ئەزموونەكانی لەندەن.


پارتی راگەیەنراوێک له‌باره‌ی ته‌قه‌كردن له لقی هه‌ڵه‌بجه‌ی حزبەکەی بڵاوده‌كاته‌وه\nسه‌رۆكى فراكسیۆنى پارتى له په‌رله‌مانى عیراق رایده‌گه‌یه‌نێت، هەندێك لایەنی سیاسی داوای ئەوەیان دەکرد کەوا هەرێم مەلەفی نەوت و گاز، خاڵە سنوورییەکان و تەواوی داهاتی ناوەخۆ تەسلیم بە بەغدا بکات، هەندێك لایەنی تریش نەیان دەویست ئەو یاسایە بە هیچ جۆرێك پەسەند بکرێت بۆ ئەوەی قەیرانی دارایی لە کوردستان بەردەوام بێت، ئاماژه به‌وه‌شده‌كات ڕۆڵی پارتی سەرەکی بوو لە پەسەندکردنی ئەو یاسایە.\nدکتۆرە ڤیان سەبری، سەرۆکی فراکسیۆنی پارتی دیموکراتی کوردستان لە پەرلەمانی عێراق رایگه‌یاند، ستراتیژیەتی پارتی لە بەغدا، پاراستنی قەوارە و پێگەی هەرێمی کوردستانە، هەروەها کار لەسەر ئەوە دەکات تەواوی مافە دەستوورییەکانی هەرێم لە عێراقی فیدڕاڵدا بەدەست بێنین.\nئاماژه‌ى به‌وه‌شكردووه،، ڕێنماییەکانی بارزانی بۆ فراکسیۆنی پارتیمان لە بەغدا، جەختکردنەوەیە لەسەر بینینی ڕۆڵی نەتەوەیی و دیموکراسیەت بۆ هەموو عێراق، هەر ئەوەشە وای کردووە پێگەی پارتى لە بەغدا ڕۆژ لە دوای ڕۆژ بەهێزتر ببێت و کورد لە هەر کوێیەکی عێراق بن بۆ لای پارتی بێن، چونکە پارتی بە پارێزەری مافەکانی خۆیان دەبینن.\nسەرۆکی فڕاکسیۆنی پارتی روونیشیکردەوە: "لە بەغدا پێگە و موعادەلەی پارتی لە سەرووی هەموو موعادەلەکانی ترەوەیە، هیچ لایەنێك ناتوانێت ئەو پێگە بەهێزەی پارتیمان لە بەغدا لاواز بکات. پێداگری و کاری بەردەوامی سەرکردایەتیی پارتیشمان، وای کردووە کەوا لەگەڵ بوونی پیلانی نەیاران لە کورد و غەیرە کوردەوە، بەڵام پێگەی هەرێم لە بەهێزبوونی بەردەوامدایە."\nدکتۆرە ڤیان سەبری ئاماژەی بەوەكرد، کەوا ناوچە کوردستانییەکانی دەرەوەی ئیدارەی هەرێم لە سەرووی ئەولەویاتی سەرکردایەتیی پارتیدایە، هەروەها لە هەموو ووتوێژەکاندا ئەو پرسە لە سەرووی هەموو پرسەکانی ترەوە دێت. هاوکات لە ڕێگای پەرلەمانەوە ڕێگە لە ژمارەیەك یاسا گیردراوە کە کاریگەری نێگەتیڤیان هەبووە لەسەر ئەو ناوچانە، بە تایبەتیش بابەتەکانی تایبەت بە موڵك و مومتەلەکات.\nسەرۆکی فراکسیۆنی پارتی لە پەرلەمانی عێراق ده‌ڵێت، مەفهومی هاوبه‌شى و رێككه‌وتن لە بەغدا کاریان پێناکرێت و لەم چەند ساڵەی دواییدا ژمارەیەك یاسای گرینگ بە زۆرینەی لایەنێکی عیراقی تێپەڕێندراوان.\nوتیشی، زۆر بەداخەوە کورد لە پەرلەمانی عێراق یەكدەگ نین، بەڵکو ژمارەیەك پەرلەمانتار و لیستی کوردستانی ئاڕاستەی کارەکان و پەیوەندییەکانیان لە دژی هەرێمی کوردستان و ماف و بەرژەوەندییەکانی گەلی کورد بەکار دێنن. هاوکات فشار دەخەنە سەر لایەنە عێراقییەکان لە کەناڵە جیاوازەکانەوە بۆ ئەوەی بە هیچ شێوەیەك نەگەنە ڕێکەوتن لەگەڵ هەرێمی کوردستان و کێشە و پرسەکان یەکلا نەکرێنەوە.\nده‌رباره‌ى یاسای بودجەی ساڵی 2021، سەرۆکی فڕاکسیۆنی پارتی جه‌ختیكرده‌وه، هەندێك لە پەرلەمانتار و لایەنە سیاسییەکانی عێراق و هەندێك لە پەرلەمانتار و لایەنی سیاسی کوردیش لە بەغدا هەوڵی زۆریان دا بۆ ئەوەی ئەو یاسایە تێنەپەڕێت، یاخود هیچ نەبێت بەو شێوەیەی ئێستایدا پەسەند نەکرێت.\nئه‌وه‌شى خسته‌ڕوو، هەندێك لایەنی سیاسی داوای ئەوەیان دەکرد کەوا هەرێمی کوردستان مەلەفی نەوت و گاز، خاڵە سنوورییەکان و تەواوی داهاتی ناوەخۆ تەسلیم بە بەغدا بکات. هەندێکی تریش دەیانویست هەر پارێزگایەك بە تەنها داهاتی بداتە بەغدا و بەشە بودجەی ڕاستەوخۆی بۆ بنێردرێت، هەندێك لایەنی تریش نەیان دەویست ئەو یاسایە بە هیچ جۆرێك پەسەند بکرێت بۆ ئەوەی قەیرانی دارایی لە کوردستان بەردەوام بێت، بەڵام ڕۆڵی پارتى و مه‌سعود بارزانی و نێچیرڤان بارزانی، سەرۆکی هەرێم و مەسرور بارزانی ، سەرۆکی حکومەتی هەرێم و پەیوەندی بەردەوامیان لەگەڵ لایەنە عیراقیەکان سەرەکی بوو لە پەسەندکردنی ئەو یاسایە کە سەرکەوتنێکی گەورە بوو بۆ هەرێمی کوردستان."\nله‌باره‌ى بڕگەی 11 لە یاسای بودجە کە تایبەتە بە هەرێمی وتی، خاڵی گرینگ لەخۆ دەگرێت، لەوانەش یەکلاکردنەوەی موستەحەقاتە داراییەکانی نێوان هەرێم و بەغدا کە چەندین ساڵە باسیان لێوە دەکرێت، دیاریکردنی بڕی بەرهەمهێندراوی نەوتی هەرێم بە 460 هەزار و تەسلیمکردنی 250 هەزار بە بەغدا و یەکلاکردنەوەی پرسەکانی تایبەت بە نەوت و غاز بە هەماهەنگی لە نێوان وەزارەتی نەوتی عێراق و وەزارەتی سامانە سرووشتێیەکانی هەرێمی کوردستان.\nئه‌وه‌شى رونكرده‌وه، تێپەڕاندنی ئەو ماددەیە بەو شێوەیە پڕۆسەی بەرهەمهێنان و فرۆشتنی نەوتی هەرێمی بە یەکجارەکی بە یاسایی کرد. ڕاستە بۆ ئێمە بودجە گرینگە، بەڵام بوونی هەرێمی کوردستان لەسەر نەخشەی نەوت و غازی جیهانی کارێکی یەکجار بایەخدارە و پێگەی هەرێم لە جیهاندا بەهێزتر دەکات و ڕێگە بە وەبەرهێنانی زیاتر لەو بوارە دەدات.\nدکتۆرە ڤیان سەبری ئاماژەیكرد، ڕۆڵی کاریگەری سەرکردایەتیی پارتى و کاری بەردەوامی فڕاکسیۆنی پارتی بوو لە پەرلەمانی عێراق، توانی ڕێگە لە تێپەڕاندنی یاسای نوێی دادگای فیدراڵى بگرێت و یاسا کۆنەکە بە هەندێك گۆڕانکارییەوە پەسەند بکرێت.\nده‌شڵێت، دەسکەوتەکانی هەرێمی کوردستان لە بەغدا، بۆ دیبلۆماسیەتی بارزانی و پارتی دەگەڕێتەوە، هەروەها تا پارتیش لە بەغدا بێت، ڕێگە نادات مافەکانی کوردستان پێشێل بکرێن، یاخود قەوارە و پێگەی هەرێمی کوردستان لاواز بکرێت.


وه‌زاره‌تی دارایی بڕیاری كۆتایی له‌باره‌ی گۆڕانكاری له‌لیستی موچه ده‌دات\nنەتەوە | 12:01:03 2019-06-05 | (5,503) جار خوێندراوەتەوە\nوه‌زاره‌تی دارایی و ئابوری هه‌رێم ڕونكردنه‌وه له‌باره‌ی گۆڕانكاری له‌دابه‌شكردنی موچه‌ی "په‌روه‌رده" له‌پشوی هاوین و دواخستنی هاوشێوه‌ی ساڵانی ڕابردوو ده‌دات، به‌گوێره‌ی زانیارییه‌كانیش له‌مساڵدا ئه‌و هه‌نگاوه له‌وه‌زاره‌تی داراییه‌وه په‌یڕه‌وناكرێت.\nماڵپه‌ڕی ئێس ئێن ئێن له هه‌واڵێكدا بڵاویكردۆته‌وه، به‌گوێره‌ی ئه‌و زانیاریانه‌ی له‌وه‌زاره‌تی دارایی و ئابوری حكومه‌تی هه‌رێمه‌وه دراون "له‌مساڵدا گۆڕانكاری له‌لیستی موچه‌ی په‌روه‌رده ناكرێت كه ئێستا مانگانه دوه‌م وه‌زاره‌ت موچه وه‌رده‌گرن و ئه‌و خشته‌یه‌ی دانراوه جێگیره‌و ده‌ستكاری ناكرێت".\nئاماژه به‌وه‌شكراوه، "لیستی وه‌زاره‌ته‌كان و ڕیزبه‌ندیان جێگیره‌و ده‌ستكاری موچه‌كانیان ناكرێت، ئه‌و حاڵه‌ته‌ی ساڵانی پێشتر هه‌بوه به‌هۆی نه‌بونی پاره‌ی پێویست بوه له‌به‌رده‌ستدا كه خشته‌ی موچه گۆڕانكاری تێداكراوه".\nبه‌پێی ماڵپه‌ڕه‌كه، ئێستا بۆ دابینكردنی موچه داهاتی ناوخۆو پاره‌كه‌ی به‌غدایه كه مانگانه موچه‌ی پێ دابینده‌كرێت، ئه‌و دوو بڕه پاره‌یه‌ش جێگیره، "بۆیه ئه‌و لیسته‌ی دانراوه وه‌كو خۆیه‌تی و هیچ گۆڕانكاریی تێدا ناكرێت، موچه‌ی وه‌زاره‌تی په‌روه‌رده‌ش له‌پشوی هاویندا ده‌ستكاری ناكرێت و ناخرێته ڕیزبه‌ندی كۆتای ئه‌و وه‌زاره‌تانه‌وه كه مانگانه موچه‌ی پێده‌درێت".\nئه‌وه‌شخراوه‌ته‌ڕوو، "هیچ به‌رنامه‌یه‌ك نییه كه له‌پشوی هاوینی ئه‌مساڵدا موچه‌ی وه‌زاره‌تی په‌روه‌رده له‌ڕیزبه‌ندی دابه‌شكردنی موچه ده‌ستكاری بكرێت، به‌ڵام ئه‌و هه‌نگاوه‌ش په‌یوه‌سته به‌و داهاته‌ی كه له‌به‌رده‌ستی وه‌زاره‌تی داراییدایه بۆ دابه‌شكردنی موچه".


پێشمەرگەی ڕۆژ لەسەر داوای تورکیا چووە ڕۆژئاوا | ئاژانس\nHome ڕاپۆرت پێشمەرگەی ڕۆژ لەسەر داوای تورکیا چووە ڕۆژئاوا\non: كانونی یه‌كه‌م 27, 2018 In: ڕاپۆرت, سەرەکیNo Comments\nدیار نییە جێگیر دەکرێن یان دەگەڕێندرێنەوە\nلەسەر داوای تورکیا، هێزێكی پێشمه‌رگه‌ی ڕۆژئاوای كوردستان له چه‌ند ناوچه‌یه‌كی ڕۆژهه‌ڵاتی فورات جێگیر ده‌كرێن و نوێنه‌ری ئه‌مەریكا بۆ كاروباری سوریا ئاشكرای ده‌كات به ئاگاداریی ئه‌وان و بۆ ئارامكردنه‌وەی دۆخه‌كه ئه‌و هێزه‌ی پێشمه‌رگه‌ی ڕۆژ چوونه‌ته ڕۆژهه‌ڵاتی فورات.\nهه‌فته‌ی ڕابردوو هێزێكی پێشمه‌رگه‌ی ڕۆژئاوای كوردستان كه به پێشمه‌رگه‌ی ڕۆژ ناسراون و سه‌ر به ئه‌نجوومه‌نی نیشتیمانی كوردی سوریا «ئه‌نه‌كه‌سه«ن چوونه‌ته ڕۆژئاوای كوردستان، ئه‌و هێزه كه ژماره‌یان نزیكه‌ی 150 كه‌سێكه له ڕۆژهه‌ڵاتی فورات جێگیر ده‌كرێن.\nهێزه‌كه‌ی پێشمه‌رگه‌ی ڕۆژ له‌گه‌ڵ هێزێكی سه‌ربازیی ئه‌مەریكا چوونه‌ته ڕۆژئاوای كوردستان و به چه‌ك و پێداویستیی سه‌ربازیی ته‌واوه‌وه چونه‌ته ناوچه‌كانی منبەج، به‌ڵام وه‌ك به‌رپرسانی ئه‌نه‌كه‌سه و هه‌سه‌ده باسی ده‌كه‌ن دیار نییه ئه‌و هێزه له‌وێ ده‌مێننه‌وه یان كاتین.\nسیڤان سعود، یه‌كێك له فه‌رمانده‌كانی هێزه‌كانی پێشمه‌رگه‌ی ڕۆژ ناردنی به‌شێك له هێزه‌كه‌یانی بۆ ڕۆژئاوای كوردستان پشتڕاست كرده‌وه و ڕایگه‌یاند، هێزێكی بچووك له پێشمه‌رگه به هاوكاریی ئه‌مەریكا چوونه‌ته ڕۆژئاوای كوردستان.\nسیڤان سعود به «ئاژانس»ی وت: «له چه‌ند ڕۆژی ڕابردوودا له‌ژێر چاودێری و به هه‌ماهه‌نگیی ئه‌مەریكییه‌كان 150 پێشمه‌رگه‌یه‌كی ئێمه ده‌ربازی ڕۆژئاوای كوردستان بوون و ئێستا له ناوچه‌یه‌كی دێركی ڕۆژئاوای كورستان جێگیر بوون، به‌ڵام بڕیاره بچنه ناوچه‌كانی ده‌وروبه‌ری مبنەج.»\nچوونی ئه‌و هێزه به بڕیاری ئه‌مریكییه‌كان و له‌سه‌ر داوای توركیا و به ئاگاداریی هێزه‌كانی هه‌سه‌ده بووه ئه‌وه‌ش بۆ ئارامكردنه‌وه‌ی دۆخی ناوچه‌كانی ڕۆژهه‌ڵاتی فورات، ئه‌وه‌ش یه‌كێك بووه له مه‌رجه‌كانی توركیا كه پێشمه‌رگه‌ی ڕۆژ له‌و ناوچانه جێگیر بكرێن له جیاتی هێزه‌كانی هه‌سه‌ده.\nله سه‌ره‌تای ئه‌م مانگه‌ش شاندێكی ئه‌نه‌كه‌سه چاویان به شاندێكی ئه‌مەریكا به سه‌رۆكایه‌تیی جێمس جێفری، نوێنه‌ری ئه‌مه‌ریكا بۆ سوریا كه‌وتووه و له باره‌ی پێشمه‌رگه‌ی ڕۆژ و چه‌ند پرسێكی دیكه‌ی تایبه‌ت به ڕۆژئاوای كوردستان گفتوگۆیان كردووه، یه‌كێك له داواكارییه‌كانی ئه‌نه‌كه‌سه گه‌ڕانه‌وه‌ی پێشمه‌رگه بووه بۆ ڕۆژئاوای كوردستان و شانبه‌شانی هه‌سه‌ده به‌شدار بێت له پاراستنی ئه‌منییه‌تی ڕۆژئاوا.\nعه‌لی ئیبراهیم، ئه‌ندامی ئه‌نجوومه‌نی نیشتیمانی كورد له سوریا «ئه‌نه‌كه‌سه» به «ئاژانس»ی ڕاگه‌یاند: «له‌گه‌ڵ شاندێكی ئه‌مەریكا له كۆبانی كۆبووینه‌وه له باره‌ی دۆخی ئێستای ڕۆژئاوای كوردسان گفتوگۆمان كرد، باسی ئه‌وه‌مان كرد پێویسته پێشمه‌رگه‌ی ڕۆژ به‌شێك بێت له چاره‌سه‌ر و دابینكردنی ئارامی بۆ ڕۆژئاوا».\nئاماژه‌ی به‌وه‌ش كرد، داوایان له شاندی ئه‌مه‌ریكا كردووه كه سود له پێشمه‌رگه‌ی ڕۆژ وه‌ربگیرێت بۆ دابینكردنی ئارامی له ڕۆژئاوای كوردستان و هێزه‌كه‌ی ئه‌وانیش ببێته به‌شێك له‌و هێزه‌ی كه بڕیاره ئه‌مەریكا بۆ ڕۆژئاوای كوردستان درووستی بكات.\nبه‌پێی زانیارییه‌كانی «ئاژانس» كه له سه‌رچاوه‌یه‌كی باڵای ئه‌نه‌كه‌سه‌وه ده‌ستی كه‌وتووه، چونی هێزه‌كانی پێشمه‌رگه‌ی ڕۆژ له‌سه‌ر پێشنیار و داوای توركیا بووه كه داوای له ئه‌مەریكییه‌كان كردووه پێشمه‌رگه‌ی ڕۆژ له ناوچه‌كانی ڕۆژهه‌ڵاتی فورات جێگیر بكه‌ن و هه‌سه‌ده دوور بخرێته‌وه له‌و ناوچانه، له به‌رامبه‌ریشدا ئه‌مەریكییه‌كان ئه‌و پێشنیاره‌یان به چاره‌سه‌رێكی هاوسه‌نگ زانیوه بۆ ئارامكردنه‌وه‌ی ڕۆژهه‌لاتی فورات و وه‌ستاندنی هێرشه‌كانی توركیا.\nئه‌و سه‌رچاوه‌یه ئاشكراشی كرد، توركیا بیرۆكه‌یه‌كی نوێی هه‌یه كه بریتییه له‌وه‌ی عه‌فرین و جه‌رابلوس و منبەج له لایه‌ن ئه‌نه‌كه‌سه‌وه به‌ڕێوه ببرێن و پێشمه‌رگه‌ی ڕۆژی تێدا جێگیر بكرێت، به‌ڵام به وته‌ی ئه‌و ئه‌مه ته‌نیا بیرۆكه‌یه و ئه‌نه‌كه‌سه‌ش به پڕۆژه‌یه‌كی باشی ده‌بینێت.\nمه‌زڵوم كۆبانی، یه‌كێك له فه‌رمانده‌كانی هه‌سه‌ده له باره‌ی چوونی ئه‌و هێزه‌ی پێشمه‌رگه‌ی ڕۆژ بۆ ڕۆژئاوای كوردستان به «ئاژانس»ی وت: «هێزێكی پێشمه‌رگه‌ی ئه‌نه‌كه‌سه هاتوونه‌ته ڕۆژئاوا و له دێرك جێگیر بوون، ئه‌وه به ئاگاداریی هاوپه‌یمانان بووه و ئێمه‌ش ئاگادارین.»\nفه‌رمانده‌كه‌ی هه‌سه‌ده، جه‌ختی له‌وه كرده‌وه كه ده‌بێت چوونی ئه‌و هێزه بۆ دابینكردنی ئارامی بێت نه‌ك درووستكردنی ئاژاوه و دابڕینی به‌شێك له جوگرافیای ڕۆژئاوای كوردستان كه وه‌ك خۆی ده‌یڵێت به هیچ شێوه‌یه‌ك ڕێگه‌ی پێ ناده‌ن.\nپێشمه‌رگه‌ی ڕۆژ ژماره‌یان نزیكه‌ی 5 هه‌زار كه‌س ده‌بێت و له ساڵی 2015 وه درووست كراون له هه‌رێمی كوردستان نیشته‌جێ كراون، ئه‌و هێزه سه‌ر به فه‌رمانده‌یی هێزه‌كانی زێره‌ڤانییه كه سه‌ر به وه‌زاره‌تی ناوخۆیه، هه‌روه‌ها پێشمه‌رگه‌ی ڕۆژ له لایه‌ن پارتییه‌وه هاوكاریی دارایی ده‌كرێن و له‌ژێر چاودێریی خودی بارزانیدان.\nچۆن واشنتۆن توركیا و كورده‌كانی سوریا لێك نزیك دەكاته‌وه؟


کتێبستان بەشەکان رۆمان سینۆهە - بەرگی یەکەم\nنووسەر: میکا ڤاڵتاری\nژماره‌ی لاپه‌ڕه: 550\nژمارەی بینین لە ماڵپەڕ: 11407\nژمارەی داونلۆد لە ئاپی مۆبایل: 5716\nبە ئینگلیزی بخوێنەوە\nده‌رباره‌ی كتێب: سینۆهه‌ی میسری"سینۆهه‌ی میسری" ناوی ئه‌سڵیی به‌ناوبانگترین رۆمانی نووسه‌ری فینله‌ندیی "میكا واڵتاری"یه كه ساڵی 1945 به زمانی فینله‌ندیی چاپ كراوه و له ساڵی 1949 دا ته‌رجه‌مه ئیتگلیزییه‌كه‌ی له ژێر ناوی "كابرای میسری The Egyptian " دا به‌چاپ گه‌یشتووه. ده‌رهێنه‌ری هۆلیوود مایكڵ كوریتز له ساڵی 1954 دا ئه‌م رۆمانه‌ی كردووه به فلیم هه‌ر به‌ناوی "كابرای میسری". ئه‌م كتێبه له ساڵی 1955 دا لایه‌ن حه‌مه‌د ئه‌لقه‌سبی ته‌رجه‌مه‌ی عه‌ره‌بی كراوه و خاوه‌نبیری به‌ناوبانگی میسری ته‌ها حوسێن (1889-1973) پێشه‌كیی بۆ نووسیوه و پیایدا هه‌ڵداوه. دوای ئه‌و ساڵانه‌ش رۆمانی سینۆهه به زۆربه‌ی زمانه‌كانی جیهان چاپ كراوه. سینۆهه‌ی میسری سه‌ركه‌وتووترین رۆمانی مێژوویی والتاریی بووه و باس له مێژووی میسری كۆن ده‌كات له سه‌رده‌می به‌ره‌ی هه‌ژده‌یه‌می فیرعه‌ونه‌كاندا و به‌تایبه‌تیش سه‌رده‌می ئه‌خناتوون كه هه‌ندێ كه‌س لایان وایه یه‌كه‌م فه‌رمانره‌وای جیهان بووه كه باوه‌ری به یه‌ك خوایه‌تی هه‌بووه. پاڵه‌وانی ئه‌م رۆمانه كاراكته‌رێكی خه‌یاڵییه كه پزیشكی ده‌رباره و پاش نه‌مانی ئه‌خناتوون ده‌ربار به‌جێ ده‌هێلێ و له كه‌ناره‌كانی ده‌ریای سوور جێگیر ده‌بێ و بیره‌وه‌رییه‌كانی خۆی ده‌نووسێته‌وه. رۆمانه‌كه باس له ژیان و گه‌شت و گه‌ڕانی سینۆهه ده‌كان له میسر و سوریا و بابل و ناوچه‌كانی ده‌وره‌به‌ری. جگه له ئه‌خناتوون كاراكته‌ره گرنگه‌كانی رۆمانه‌كه بریتین نه‌فه‌رتیتی ژنی ئه‌خناتوون و فیرعه‌ون ئه‌مینهۆتێپ 3 و ژنه‌كه‌ی و توتعه‌نخاموون و هۆرمهێب. واڵتاری ناوی سینۆهه‌ی له ئه‌فسانه‌یه‌كی میسرییه‌وه وه‌رگرتووه به‌ناوی "به‌سه‌رهانی سینۆهه" كه ده‌گه‌رێته‌وه بۆ سه‌رده‌می به‌ره‌ی 12ی فیرعه‌ونه‌كان واته زۆر پێش سه‌رده‌می ئه‌خناتوون. ئه‌م ئه‌فسانه‌یه سه‌رگوروشته‌ی كه‌سێكه به ناوی سینۆهه كه له گۆڕه‌كه‌یدا دێته قسه‌و باسی پیلانی كوشتنی یه‌كێك له فیرعه‌ونه‌كان ده‌گێرێته‌وه. نه‌جیب مه‌حفوزیش ئیلهامی له‌م ئه‌فسانه‌یه‌وه وه‌رگرتووه له ساڵی 1941 دا چیرۆكێكی به‌ناوی "گه‌ڕانه‌وه‌ی سینۆهه" وه بڵاوكردۆته‌وه. گه‌رچی واڵتاری وه‌ك هه‌موو رۆماننوسێك، جڵه‌و‌ی بۆ خه‌یاڵی شل كردووه رووداوه‌كانی ئه‌و سه‌رده‌مه‌ی به ئه‌ندێشه‌و سه‌لیقه‌ی خۆی رازاندۆته‌وه.\nدوو ئافرەت لە ئافرەتێکدا\nبرایانی کارامازۆف - بەرگی دووەم\nلە کەناری روباری پیدرا دانیشتم و گریام


عەبادی و عامری ددان لەیەکتر دەسوون\nحزب و لایەنە شیعەکانی عێراق تا رادەیەکی زۆر بەرەی خۆیانیان بۆ هەڵبژاردنەکانی دابێ، یەکلا کردووەتەوە. حەیدەر عەبادی و هادی عامری لە ناو هاوپەیمانیی "نەسر"دا یەکیان گرت. ئەوان لەژێر پەردەی ئەو یەکگرتنە رووکەشیەدا، ددان لە یەکتر دەسوون.\nهاوپەیمانیی "نەسر" سێ لایەنی شیعەی بە سەرۆکایەتیی حەیدەر عەبادی، عەمار حەکیم و هادی عامری لەخۆ گرتووە. بڕیار بوو موقتەدا سەدریش بچێتە ناو ئەو هاوپەیمانێتییەوە، بەڵام دوای یەکگرتنی عەبادی و عامری، ئەو کارە نەکرا.\nوەک عەرەفات کەرەم سەرۆکی فراکسیۆنی پارتی دیموکراتی کوردستان لە پەرلەمانی عێراق دەڵێ، "سەدر لەوباوەڕەدا نەبوو عەبادی و عامری یەک بگرن و ئێستایش کە ئەو کارە کراوە، سەدر خۆ لەو هاوپەیمانێتییە بە دوور دەگرێ.\nهادی عامری سەرۆکی رێکخراوی بەدر و یەکێک لە فەرماندە باڵاکانی حەشدی شەعبییە و خاوەنی زیاتر لە ١٠ هەزار چەکدارە.\nموقتەدا سەدر رێبەری رەوتی سەدر، جەخت لەوە دەکاتەوە کە نابێ حەشدی شەعبی بچێتە ناو پرۆسەی هەڵبژاردنەوە و سەرکردە عێراقییەکان و بەتایبەت حەیدەر عەبادییش لەسەر ئەمە کۆک بوون. هۆی نەچوونی سەدر بۆ ناو هاوپەیمانێتیی "نەسر"، پێشێلکردنی ئەو رێککەوتنەیە لەلایەن حەیدەر عەبادییەوە و رێگەپێدانی هاتنی هادی عامرییە بۆ ناو هاوپەیمانێتییەکە.\nسەدر خۆی یەکلا کردووەتەوە کە نەچێتە ناو هاوپەیمانێتییەکەوە، بەڵام ئەوەی یەکلا نەکردووەتەوە لەگەڵ چ حزب و لایەنێک دەبێت.\nهاوپەیمانێتیی "نەسر"، حزبی دەعوەشی تووشی لەیەکترازان کرد و ئێستا نووری مالیکییش لیستێکی جیای بۆ بەشداریکردن لە هەڵبژاردنەکاندا هەیە.\nعەرەفات کەرەم بە ماڵپەڕی فەرمیی پارتی دیموکراتی کوردستان دەڵێ، "لیستەکەی نووری مالیکی زۆر لاوازە."\nرێککەوتنی نێوان هادی عامری و حەیدەر عەبادی بۆ زۆربەی لایەنەکان، بە تایبەت موقتەدا سەدر، دوور لە چاوەڕوانی بوو. ئەمەریکا بە تەواوی پشتی عەبادیی گرتووە بۆ ئەوەی وەک سیاسییەکان دەڵێن، "هەژموونی ئێران کەمتر بکاتەوە،" هاوکات بە تەواوی دژی چەکدارانی حەشدی شەعبی بووە و جەختی کردووەتەوە نابێ بەشداری لە پرۆسەی سیاسیی عێراقدا بکەن، ئەمەش لەبەر نزیکیی حەشدی شەعبی بووە لە ئێران.\nسەرەڕای ئەو دوو هەڵوێستە جیایەی ئەمەریکا، ئێستا ناوی حەیدەر عەبادی و هادی عامری لەپاڵ یەکترەوە نووسراون.\nکەسانی سیاسی لە بەغدا، پێیان وایە ئەمە هەمان سیناریۆی ساڵی ٢٠١٠ـیە کە بەهۆیەوە نووری مالیکی بوو بە سەرۆکوەزیران. لەو ساڵەدا ئەمەریکا و ئێران لەسەر سەرۆکایەتیی مالیکی رێک‌کەوتبوون.\nعەرەفات کەرەم، هەمان بۆچوونی بەشێک لە سیاسییەکانی عێراقی هەیە. ئەو دەڵێ، "پێموایە ئەمجارەش ئەمەریکا و ئێران لەوبارەیەوە رێککەوتوون. ئەمەریکا لەبارەی حەشدی شەعبییەوە بێدەنگ بووە و لەبەرانبەریشدا ئێران رازی بووە عەبادی بۆ جارێکی دیکە ببێتەوە بە سەرۆکوەزیران."\nپشتی پەردەی هاوپەیمانێتییەکە\nئەمەریکا و ئێران لەسەر ئەو هاوپەیمانێتییە رێک‌کەوتوون، بەڵام هەر کامەیان سیاسەتی خۆیان هەیە و هەر دوولایش، پلانەکانی بەرانبەریان دەخوێننەوە. ئەمە لە نێوان عەبادی و عامریشدا هەربەو شێوەیەیە.\nئەگەرچی هێشتا بە فەرمی ڕانەگەیێندراوە، بەڵام هەندێ سەرچاوە ئاماژە دەدەن لەوەی، لیستی "فەتح" کە لە سەرکردەکانی حەشدی‌شەعبی پێک‌هاتووە و هادی عامری سەرۆکایەتیی دەکات، لە هاوپەیمانیی نەسر کە عەبادیی سەرۆکایەتیی دەکات دەکشێتەوە.\nزانیارییە ڕۆژنامەوانییەکان لەسەر زاری سەرکردەیەکی نزیک لە عامرییەوە ئەوەی درکاندووە، پیشتر عامری هەڕەشەی ئەوەی لە عەبادی کردووە، کە ئەگەر بێت و ڕەوتی سەدر و حیکمەی عەممار حەکیم بچنە نێو هاوپەیمانەتییەکەوە، ئەوا ئەو لێی دەکشێتەوە.\nبە بڕاوی عەرەفات کەرەم، ژێربەژێر رکابەرییەکی زۆر لە نێوان عامری و عەبادی لە ناو لیستە هاوبەشەکەیاندا هەیە. ئەو دەڵێ، "عەبادی لەسەر ئەو بڕوایەیە بەو کارەی دەتوانێ حەشدی شەعبی و سەرکردەکانی کۆنترۆڵ بکات. سەرکردەکانی حەشدیش هەمان شت دەڵێن، بەڵام پێچەوانەکەی. حەشد دەیەوێ لەو رێگەیەوە حەیدەر عەبادی کۆنترۆڵ بکات".\nتا ئێستا ٢٠٤ حزب و ٥٥ هاوپەیمانی ناویان لە کۆمسیۆنی باڵای سەربەخۆی هەڵبژاردنەکانی عێراقدا تۆمار کراوە. سەرەڕای ئەمە دیار نییە هەڵبژاردنەکان لە رۆژی ١٢ـی ئایاری ئەمساڵدا بەڕێوە دەچێت یان نا. بڕیارە رۆژی پێنجشەممە، سەرۆکایەتیی پەرلەمان و کوتلەکانی ناو پەرلەمانی عێراق لەوبارەیەوە کۆ ببنەوە و بڕیاری کۆتایی بدەن.


دەسەڵاتی جەنگی ترامپ دژی ئێرانی سنووردار کرایەوە - Mehr News Agency\n2020 reş 26\n14 reşemiyê 2020 - 14:58\nNews Code 31005\nبە بڕیاری سنای ئەمریکا;\nدەسەڵاتی جەنگی ترامپ دژی ئێرانی سنووردار کرایەوە\nئەنجومەنی سنای ئەمریکا بڕیارنامەیەکی دووپارتیی پەسند کرد کە بە پێی ئەو بڕیارنامە سەرۆک کۆماری ئەمریکا بە بێ مۆڵەتی کۆنگریسی بۆی نییە هێزی سەربازی لە دژی کۆماری ئیسلامی ئێران بە کار بێنێت.\nبە ڕاپۆرتی ئاژانسی هەواڵی مێهر، ئەنجومەنی سنای ئەمریکا بڕیارنامەیەکی دووپارتیی پەسند کرد کە بە پێی ئەو بڕیارنامە سەرۆک کۆماری ئەمریکا بە بێ مۆڵەتی کۆنگریسی بۆی نییە هێزی سەربازی لە دژی کۆماری ئیسلامی ئێران بە کار بێنێت.\nئەو بڕیارنامەیە داوا لە ترامپی سەرۆک کۆماری ئەمریکا دەکات کە هێزەکانی ئەو وڵاتە بۆ شەڕی دژی ئێران بە کار نەیێنێت، مەگەر ئەوەی کە کۆنگریسی سەرەتا شەڕی ڕاگەیاندبێ یان مۆڵەتێکی دیار بۆ کەڵک وەرگرتن لە هێزی سەربازی دژی ئێران پەسند کرابێت.\nپەسندکراوی نوێ، جۆرە پلانێکی "هاوتەریب"ـه و پاش پەسندکران لە دوو ئەنجومەنی سنا و کۆنگریسی بۆ واژۆکران ڕادەستی سەرۆک کۆمار ناکرێت، هەر بۆیە وەک یاساگەلی ئەمریکی بڕەوی ڕاپەڕاندنی نییە.\nپێشتر کۆشکی سپی ڕایگەیاندبوو کە پریزیدێنت ترامپ ئەو پڕۆژەیاسایە لە ئەگەری پەسندکران، ڤۆتۆ دەکا.\nرۆژی ڕابردوو (پێنج شەممە ٢٤ی رێبەندان) پاش ٤ کاتژمێر دانیشتن و گفتوگۆی نوێنەرانی سنا لە سەر پلانی کەمکردنەوەی دەسەڵاتی جەنگی سەرۆک کۆماری ئەمریکا دژی ئێران، ٥٥ سناتۆر دەنگی ئەرێنیان بەو پڕۆژەیاسایە دا و ٤٥ سناتۆری دیکە دژی پڕۆژەیاساکە بوون.\n٥١ کەس بە گومانی کرۆنا لە کوردستان لە ژێرچاودێریدان\nکاردانەوەی شەمخانی بە وتەیەکی پەمپێئۆ سەبارەت بە کرۆنا\nزۆربەی تووشبووان لە موسافیرانی قوم بوونە\nکاردانەوەی ئەردۆغان بە داخرانی سنوورەکانی تورکیا لە…\nئۆپەراسیۆنی سوپای تورکیا لە دژی فەرماندەکانی یەپەگە…\nجێگری وەزیری تەندروستی ئێران تووشی کرۆنا بوو\nئاماری تووشبوانی کرۆنا لە ئێران زیادی کرد/مەرگی۱۵ کەس\nگۆڕستانی بەهەشتی موحەمەدی شاری سنە بە بۆنەی کرۆناوە…\nحوسنی موبارەک کۆچی دوایی کرد


پەروەردەکردنی منـداڵان بە خۆشەویستی.\nکۆمەڵگاکانی مرۆڤایەتی ناتوانن بە بێ خۆشەویستی هەڵبکەن و دڕێژە بە پێکەوەژیان و بە پەیوەنـدییەکـانیان و بە هـاوسەنگی بـدەن. (ڤیکـتۆر هـۆگـۆ) دەڵێت:" ژیـان گـوڵە و خۆشـەویستـیش شـیلەی گوڵـەکـەیە".\n(فـرۆیـد) دەڵێت:" زۆر پێویستە، کە پێویستیـیە دەروونییەکـان مەسـت بکرێن، چونکە هەستکردن بە بۆشایی دەروونی، دەبێتە هۆی قووڵکردنەوەی هەستکردن بە ناتەواوی و بە خۆبەکەمـترزانین و دڵـەڕاوکی و رەشبینی. ئەم هەسـتە نەرێنیـیانەش ئامادەیی بۆ لەرێدەرچوونی تاک و دووچاربوون بە رەوشتێکی دیاریکراوی ناپەسەنـدی ئـەدەبی و کۆمـەڵایەتی".\nمنـداڵان پێویستیی دەروونی زۆریـان هەیـە، پێویسـتە مەستـیان بکـەین، بۆ ئـەوەی بە شـێوەیەکی باشتر گەشـەبکەن و هـاوسەنگ دەروون بن، لە تێکچـوونیدەروونی و لە رەوشت و رەفتاری ناپەسەنـد بیان پارێـزین، تا کەسایەتیی دروستـیان لێ بێنە کـایەوە.\nگەورەتـرین خواسـت و بەرزتـرین هـیوای منـداڵان، ئـەوەیە کە سـۆز و خۆشـەویستیی دایکـان و باوکـانیان بە دەسـت بهـێنن، بە تایبـەتیش سـۆز و خۆشـەویستیی دایکـانیان، چونکەخۆشەویسیی دایکان فـریاڕەسە بۆ ئـەوەی کە منداڵەکـانیان لە هەمـوو تـرس و دڵەڕاوکێ و نائارامییەک رزگاریان بکات. خۆشەویستیی دایکان گەشبینی و هەستکردن بە ئـارامی و دڵنیایی و ئاسوودەیی بە منـداڵان دەبەخـشێت.\n(ئیدمـۆنـد گۆڵـدن) دەڵێت:" کە دایـکم منی خۆشـبوێـت.. منیش جیـهانم خۆشـدەوێـت".\nمنـداڵان هـەر لە دایکـبوونەوە پێویستیـیان بـە سـۆز و خۆشــەویستی هـەیە. دایکانیش یەکەمین سەرچـاوەی کانیـاوی هەمیشە خـوڕی سـۆز و خۆشەویستین بۆ منداڵەکانیان. بۆ ئەوەی منـداڵان بگـەنە قۆنـاغی خۆشـەویستیی کۆمـەڵ و خەڵکـانی تـر، پێویستە لە پێشا بە قۆنـاغی خۆشەویستیی خێزانەکانیان دا تێپەڕن. خۆشـەویستی زۆر پێویستە بۆ ئەوەی کە منداڵان گۆشەگیر نەبن و تێکەڵ بە کەسـانی تر ببن و هەستـیش بە هەسـتی کەسـانی تـر بکـەن. ئەمەش هـاوسەنگیـیەک دروسـت دەکـات بەرانبـەر بـە هەڵـوێستە جیاوازەکاـنی ژیـان. بە تایبەتیش پەیوەنـدییە کۆمەڵایـەتییەکان.\nگرنگترین شت لە پەروەردەی نوێ دا خۆشەویستی یە، پێویستە بە شێوەیەکی راست و دروسـت بیقـۆزنـەوە بـۆ یارمـەتـیـدان و پاڵـپشتکـردنی منـداڵەکـانتان. ئـەو خواســت و مەبـەست و ئامانجـانەی کە بـە تونـدوتـیژی و بە چـاوسوورکردنەوە نەتان هـێنانە دی، دەتـوانن بـە ئاسـانی بـە خۆشـەویستی بیـان هێنـنەدی. خۆشەویستی ئەو کلیلە ئەفسووناوییەیە، وا لە منـداڵان دەکات کە کراوە و گەشبین بن، دڵنـیایی و ئارمیشیان پێـدەبەخـشێت و ژیـان و داهـاتووشیان لا شـیرینـتر دەکـات.\nپـەروەردەی ئەرێـنی جەخـت لەسەر رێبازە ستراتیژییەکـان دەکات، بۆ هانـدانی منداڵان لـە رێی خۆشـەویستیـیەوە، نـەک لـە رێـی تـرس و سەرکوێـرکـردن و لـۆمە و ســزا و لەدەستدانی خۆشەویستی.. لە رێی رێـز و ئازادییەوە، نەک لە رێی سەرکوتکـردنەوە. ئامانجی پەروەردەی ئەرێنی، دروستکردنی نەوەیەکی نوێی بڕوابەخـۆی لەسەرخـۆ و هێمن و ئـارامە، روحی هاوکـاری و رێزگـرتن و یەکـتری قبوڵکـردنیان لێ دەڕوێنێت.\nپێویستە ئەوەش بزانن کە خۆشەویستی بە تەنیا بەس نییە کاتێک کە دایکان و باوکان لە پەروەردەکردنی منداڵەکانیان دا هەڵەدەکەن، ئەمە ئەوە ناگـەیەنێت کە منـداڵەکانیان خۆشناوێـن؛ بە کورتی هۆیەکەی ئەوەیە کە نابـەڵەدن لە گـرتنەبەری رێگـای باشتر. گەر دایکـان و باوکـان لە پێویستی و پێداویستییەکانی منـداڵەکانیان تێنەگەن، ناتـوانن لێیان تێبگەن، کە لە ئەمـڕۆدا چـییان دەوێت. لەوانـەیە خۆشـەویستییان پێ ببەخـشن، بـەڵام بە رێگـایەکی بێ سوود بـۆ گەشەکـردنی منـداڵەکـانیان.\nپێویسـتە دایکـان و باوکـان میانـڕەوبن و بەڵانـسی خۆشـەویستیـیان بـۆ منـدالـەکـانیان رابگرن.وا بکەن کە منداڵەکانتان لە راپەڕانـدنی کارەکانیان دا پشت بە خۆیان ببەستن. گەر کـارێک خۆیـان بتوانن ئەنجامی بـدەن ئێوە بۆیان مەکەن، با هەڵە بکەن یا جارێک و دوو جـار شکـست بهـێنن، بـا لـە هـەڵـە و لـە ئـەزموونەکـانیان وانـە و پەنـد فـێرببن. بـەڵام هـەردەمیش ئـەوە لەبەرچـاوبگـرن، کـە رێگـای خـۆشـەویستی و نـەرم و نیـانی باشـترە لـە تـووڕەیی و تونـدوتـیژی و تـرس و چـاوسوورکـردنـەوە لـە منـداڵەکـانتان.\nدەکرێت دایکـان و باوکـانی دڵسۆز لە میـانەی کۆمەڵە رێگـاو شـێوازێکەوە، گـوزارشت لـە سـۆزداری و خۆشەویستیان بۆ جگەرگۆشەکـانیان بکەن. گرنگترین رێگاکـانمان لەم خـاڵانـەدا چـڕکـردوونەتـەوە.. هـیوادارم دایکـان و باوکـان سوودیـان لـێوەربگـرن:\n١ـ بانگکـرنی منـداڵ بە ناوێکی خۆشـەوە: دەڵـێن منـداڵی خۆشـەویست نـاوی زۆرە. پێویستە بە ناوێکی خۆشەوە بانگی منداڵەکانتان بکەن، وەکو(میـنا گیان، شیرکۆ گیان، پەپوولەکەم، بەرخۆلە جوانەکەم، کوڕە شیرنەکەم، خونچەگوڵەکەم، کچـۆلە نازدارەکەم، دڵەکەم، خۆشەویستەکەی دایە و بابە،چرای گەشی ماڵەکەمان، هیوای شیرینم،...هتد).\n٢ـ گـێڕانەوە یا خوێنـدنەوەی چـیرۆک و هەقـایەت: خوێندنـەوە یا گـێڕانەوەی چـیرۆکی خۆش،بە گوزارشتە لە خۆشەویستی بۆ منداڵان دادەنرێت. منداڵان هەست بەوە دەکەن کە دایکـانیان بایـەخـیان پێـدەدەن و خوشـیان دەوێـن، بۆیـە چیرۆکـیان بـۆ دەگـێڕنەوە.\n٣ـ یاریکردن لەگەڵ منداڵان: تێکەڵ بوون و هاوبەشیکردن لە یارییەکانی منداڵەکانتان، هۆکارێکی زۆر گرنگە بۆگەیاندنی ئەو پەیامە بە منداڵەکانتان کە خۆشەویستن و سۆز و خۆشـەویستییەکی زۆرتـان بۆیـان هـەیە و بەشـداری یـاری و شـادییان دەکـەن. (جاکسۆن براون) دەڵێت:" کـاتی یاری و گەڕانی منداڵەکانتان دوامەخەن، چونکە چۆن کات بۆ ئێـوە گـرنگە، ئەو کاتانەش بـۆ ئـەوان گرنگـن".\n٥ـ بەرزنـرخانـدنی کـار و داهێنانەکـانیان: پێویستە ئێوەی دایکان و باوکان لە ماڵەوە، کاری ساکار و ئاسان بە منداڵەکانتان پسپێرن، وەک رێکخستنی ژوورەکانیان، ئاودانی گوڵەکان، قاپ دان و لابردن لەسەر خوانی نان خواردن، یا هەر کارێکی گونجاو لەگەڵ تەمەنیان دا، کە ئەنجامیان دا، ئافـەرین و دەستخـۆشیان لێبکەن و سوپاسـیان بکەن. گەر کارێکی داهێنەرانەی ساکاریشیان ئەنجامدا، پیرۆزبایی و دەستخۆشیان لێبکەن و هانیانبـدەن کە درێـژە بەم کارە سەرکەوتوویانەیان بـدەن و هیـوای داهـێنانی تـازە و گەورەتریان بۆ بخوازن. لە پاداشتی ئەو کارە داهـێنانەش دا خەڵاتیان پێشکەش بکەن، گەر خەڵاتـێکی ساکـاریش بێت. ئـەم هەڵوێستانەتان پەیوەنـدی و خۆشەویستیی نێـوان ئێوە و منداڵەکـانتان شیرنتر و بەهـێزتر دەکات.. منداڵەکانیشتان بڕوایەکی زیاتریان بە بەهـرە و تواناکانی خۆیان دەبن. لە بارەی گرنگی هانـدانی منداڵان (رۆدلف دریکۆرز). دەڵێت: "منداڵان پێویستییان بە هانـدانە.. وەکو چۆن رووەکەکان پێویستییان بە ئـاوە".\n٧ـ بەسەربـردنی کـاتێکی خـۆش: پێویستە کە کـاتێکی خـۆش لەگـەڵ منـداڵەکـانتان دا بەسەربەرن، گەر ژەمە نانخوارنێک بێت لە دەرەوەی ماڵ، یا ماویەک ورزش کـردن یـا ئـارەزوویەک پێـکەوە، یـا دەرچـوونێکـیش لەگـەڵ منـداڵەکـانتان بـۆ پیاسەکـردن لە رێگـایەک دا، یا لە باخچـەیەکی نـزیکی ماڵەکـانتان بێت، بە پێکەنین و سوعـبەت و بە قسـەی خـۆش، ماوەیـەکی خـۆش بە سەربـەرن.\n٨ـ نووسینی دەستەواژەی تۆمان خۆشـدەوێت: پێویستە دایکـان و باوکـان لەسەر پارچە کارتۆنێکی بچکۆک دا بنـووسن "تۆمان خۆشدەوەێت" لە لای قەرەوێڵەکانئ ژوورەکانی نووسـتنی منداڵەکـانیان هەڵـیان واسن. هەر کاتێک منداڵەکـانیان لە خـەو هەسـتن و ئەو نووسینە ببینن.. هەست بـەوە دەکەن کە دایکان و باوکانیان خۆشـیان دەوێـن.. پێویستە جـاروباریش رووبـەڕوویـان بە زاری پێـیان بڵـێن "تۆمـان خـۆشـدەوێت".\n٩ـ لە باوەشکـردن و ماچکـردنی منداڵەکـانتان: منـداڵان هەموو کاتێک پێویستییان بە لە باوەش کـردن و بە ماچکـردن لە لایەن دایکـان و باوکـانیانەوە، هـەیە. باوەشی دایکان، باوەشی سۆز و خۆشـەویستیە، باوەشی ئـارامی و ئاسوودەیی ودڵنیاییە. ئەم لە باوەش کـردن و ماچکردنەی منداڵەکانتان زۆر بەسوودن لە رووی دەروونییەوە.. منداڵەکـانتان وا هەسـت دەکـەن و وا دەزانـن کـە ئـێوەی دایکـان و باوکـانیان زۆر خـۆشـتان دەوێـن. (شکسپیر) دەڵێت:" لە جیهان دا، سەرینـێک نییە کە لە باوەشی دایـک نەرمـتر بێت". (سوکـرات) دەڵێت:"هەرگـیز هەسـت بە دڵـنیایی ناکـەم، تەنیـا ئـەو کاتـانە نەبێت کـە لە باوەشـی دایـکـم دام". (ڤـۆڵـتێر) یش دەڵێت:"تەنیـا شـوێن کە دەتـوانم سەرم بخـەمە سـەری و بە دڵـنیایی و ئاسـوودەیی لەسـەری بنـووم.. ئـەوە بـاوەشی دایـکـمە". (بنیامـین ویسـت) دەڵێت:"ماچـێکی دایـکـم، کـردمی بـە هـونەرمەنـدێکی جیـهانی".\n١٣ـ لە یادەکانی ساڵـڕۆژی (جەژنی لەدایکبوون) و (رۆژی جیهانی منداڵان) پێویستی و پێـداویستیـیەکـانی ئـاهـەنگـێڕانبـۆ منـداڵەکـانتان دابیـن و ئامـادە بکـەن و بـە گـەرمی پیـرۆزبـاییـان لـێبکەن و دیـاریی شـیاوایـان پێشـکـەش بکـەن. ئەمەش گـوزارشـتە لـە\n٢٦\_٣\_٢٠١٩ - نەرویـج


سلێمانی بەهۆی جموجۆڵە سیاسیی و رۆشنبیریی و ئەدەبییەكانی هەم لە مێژووی رابردوویدا، هەمیش لە ئێستادا، جوڵەیەكی بەردەوامی زیندوێتی پێدەبەخشێت، بۆیە ئەمشارە هەمیشە جێی سەرنج و باسكردنە.\nسلێمانی شارێكە لە كایەی سیاسیی و خەباتكردندا بێئۆقرە بووە، هەمیشە نارەزایی لە ناخی شەقامدا قوڵپ دەدات، بۆیە بەزەحمەت دەچێتەسەر ریتمێك كە خۆی خاوەنی نەبێت، جا ریتمەكە سیاسیی یان شۆڕشگێریی یان هەر بزاوتێكی دیكەی روناكبیریی و رۆشنبیریش بێت.\nبۆ شارە حەیاتەکە گرنگە لەمپەرەكانی بەردەم سستبوونی جموجۆڵەكانی لاببرێن، یاخود ئاستەنگی ئەنقەست و بێمەبەستی بۆ دانەنرێت بەتایبەتی لە سەردەمی حوكمڕانی خۆماڵیدا، كە سلێمانی بخرێتە كەوانەی غەدر لێكردنەوە، كە هاونیشتمانییەكانی تۆرەو نیگەران بكەن، یان دووراییەكانی دەسەڵاتدار و حوكمڕان و زۆرێك لە سیاسییەكانیش لەگەڵ خۆیان و سلێمانی لە سەرجەم كەرتەكاندا دروست بكەن.\nسلێمانی، خەسڵەتێكی بنچینەیی بەهێزی كۆمەڵایەتی هەیە دوو سەدە و36 ساڵی لێی دانەبڕاوە ، كە دەتوانێت هێزی قبوڵكردنی مەزهەب و پێكهاتەی جیاوازی هەبێت، ئەمەش ناسنامەیەكی قوڵی پێكەوەژیان و قەبوڵكردنی فرەیی هەبێت، لەم دەرچەیەشەوە رووبەری ئازادی و ئازادیی سیاسیی گەشە و نما دەكات، بەڵام گرنگە ئەمە بەزیان بۆ خەسلەت و ناسنامەكەی نەكەوێتەوە و ئەمشارە نەكەوێتە نیوان بەرداشی ناقۆڵاوە بۆ هاڕینی جوانییە سیاسیی و كۆمەڵایەتی و ئازادییەكانی، كە ئەمە دەبینرێن و سزای سیاسیی شارەكە و هاو شارییەكانی دەدرێت، ناتۆرەی ئیرهابی فكریی نمونەیەكە بە پەنجەی سیاسیی!.\nسلێمانی لە ئێستای حوكمڕانی هەرێمدا لەژێر تایتڵی پایتەختی روشنبیریی و كلتوریدا دەچەوسێنرێتەوە، هێشتا بناغەی ئەو پایتەختبوونەی نییە و ستراتیژی دوورخایەنیشی نەخراوەتەڕوو، كە دەبێتە قۆناغ بەقۆناغ هەنگاوی بۆ بنرێت، نەك هەنگاوەكان بە ئاراستەی پاشەكشە بن، شارێك بێت بەتاڵ لە سینەمای هاوچەرخ، لە هۆڵی ئۆپێرا، لە ناوەندی ئەدەبی و رۆشنبیری ئەكتیڤ و بەرچاو، بۆیە ئەگەر بەراوردی چالاكی هاوشارەكانی دیكەی هەرێمی بكەین لە رووی چالاكییەوە، ئەوا جیاوازی لەگەڵ دهۆك و هەولێردا نییە، بگرە چالاكی كردنەوەی كتێبخانەی و ڤیستیڤاڵی نێودەوڵەتی زیاتریش لەوێ دەكرێن، ئەوانەی لەم پایتەختە رۆشنبیرییە دەكرێن، ئەوانەن بەبێ ئەو ناسنامەیەش هەر دەكرێن!.\nگرنگترین هەنگاو كە بۆ سلێمانی و پارێزگاكانی دیكەش بایەخدارە و لەو هاڕین و چەوساندنەوەیە دەربازیان دەكات، پەیڕەوكردنی سیستمی لامەركەزییە، تاوەكو پارێزگاكانی هەرێم سەربەسەنتەری داهات و دارایی و بڕیاردانی خۆیان بن، كە گرنگترینیان سەرچاوەكانی داهات و نەوت و گازە، كە بەم جۆرە سیستمە مەركەزییەی ئێستا ئەم شارە بە فەرامۆشی سپێردراوە، بەجۆرێك لەرووی دەستكەوتنی سەرچاوەكان فرەیە و زۆر بە حكومەت دەبەخشێت و زۆركەمی پێدەدرێتەوە كە هاوسەنگ نییە بەبەراوردی رەوتی ئاوەدانكردنەوە و گەشەپێدانی هەمەلایەن، كە سەرەكیترینیان كەرتی بازرگانی و پیشەسازیی و كشتوكاڵە، كە سلێمانی پێویستی پێیەتی هاوكاری بكەن لە خستنەسەرپێی وەك پایتەختی رۆشنبیریی.\nگرنگیشە لە كابینەكانی دیكەی هەرێمدا تایبەتمەندی پایتەختی رۆشنبیریی سلێمانی لەبەرچاوبگیرێت و وەزارەتی رۆشنبیریی لەم پایتەختە بێت، سلێمانی بەجۆرێك بێت جێی شانازیی هەموان بێت، بۆیە بۆ ئەو ئەركەش كاری هەموو لایەنەكانی دەوێت، كە شەڕی لامەركەزیەت بخەنە سەرگۆڕەپانی ململانێی شەریفانە، تاوەكو سلێمانی بیباتەوە و پێشەنگ بێت بۆ خێری شارەكانی دیكەی هەرێم.


بەهۆی كۆرۆناوە خواردنی گۆشتی چەند ئاژەڵێك لە چین قەدەغە كرا - پرس میدیا\nHome جیهان سڵایدشۆو كۆرۆنا هەواڵ بەهۆی كۆرۆناوە خواردنی گۆشتی چەند ئاژەڵێك لە چین قەدەغە كرا\nبەهۆی كۆرۆناوە خواردنی گۆشتی چەند ئاژەڵێك لە چین قەدەغە كرا\nپرس میدیا 4/02/2020 12:04:00 م جیهان, سڵایدشۆو, كۆرۆنا, هەواڵ,\nلەشارێكی چین خواردنی گۆشتی سەگ و پشیلەی لە شارەكەی قەدەغە كرد ئەویش دوای ئەوەی كە خواردنی گوشتی ئاژەڵە كێوییەكان وەكو بەگواستنەوەی ڤایرۆسی كۆرۆنا دانران.\nزانایانی بواری تەندروستی لەو بڕوایەدان ڤایرۆسی كۆرۆنا لە ئاژەڵە كێوییەكانەوە گواستراوەتەوە بۆ مرۆڤ، بەو پێیەی ژمارەیەك لە توشبوانی سەرەتای بڵاوبوونەوەی ڤایرۆسەكە لەو كەسانەبوون كە بەركەوتنیان هەبوو لەگەڵ بازاڕێكی تایبەت بە فرۆشتنی گۆشتی ئاژەڵە كێوییەكان لە ناوەندی شاری وهان، كە تێیدا شەمشەمە كوێرە و مار و سەگ و پشیلە و چەندین گیانداری كێوی دەفرۆشرا ،\nهاوكات بەگوێرەی میدیاكانی چین لەو چوارچێوەیەشدا ئەنجومەنی شاری شینژین لە باشووری رۆژهەڵاتی چین، خواردنی گۆشتی سەگ و پشیلەی لە شارەكەی قەدەغە كرد.\nلای خۆیانەوە لێپرسراوانی ناوەندەكانی تەندروستی لە باشووری چین رایانگەیاند لە سەرەتایی مانگی داهاتووەوە قەدەغەكردنی بازرگانی گۆشتی سەگ و پشیلە دەخرێتە بواری جێبەجێكردنەوە ، هاوكات پێشنیاریشیان كردووە خواردنی كیسەڵ و بۆق كە یەكێكن لە خواردنە باوەكانی ناوچەكانی باشووری چین ، قەدەغە بكرێن.\nBy پرس میدیا at 4/02/2020 12:04:00 م


Mewda Media | هەواڵێکی خۆش بۆ ئەو هاوبەشانەی کە قەرزی کارەبایان لەلایە\nمەودا میدیا - سلێمانی | 2021/09/18\nوەزارەتی کارەبای حکومەتی هەرێمی کوردستان رایگەیاند ،پارەی قەرزی هاوبەشانی کارەبامان کردووە بە قیست و هاوڵاتییان دەتوانن بە 12 قیست ئەو بڕە قەرزەی کە لەلایانە بیدنەوە بە حکومەت، لە بارەی لێخۆشبوونی گشتیی لە قەرزی کارەبا بەڕێوەبەری کۆنترۆڵی کارەبای هەرێم دەڵێت "دەبێت لە پەرلەمانەوە داوابکرێت و دواتر حکومەت رەزامەندی لەسەر بدات، بەڵام شتێکی وا لە ئارادا نییە".\nئەمڕۆ شەممە 18ی ئەیلولی 2021 لەو بارەیەوە ئومێد محەمەد، بەڕێوەبەری کۆنترۆڵی کارەبای هەرێمی کوردستان بە مەودا میدیایی راگەیاند "وەک هاوکاری و ئاسانکارییەک بۆ هاوڵاتییان و هاوبەشانی کارەبای نیشتیمانیی وەزارەتی کارەبا بڕیاریداوە بڕی ئەو قەرزەی لەسەر هاوبەشانی کارەبایە بە 12 قیست وەربگرێتەوە".\nروونیشیکردەوە "ئەم بڕیارە لەوەوە سەرچاوەی گرتووە کە بەشێک لە هاوبەشان قەرزێکی زۆریان لەسەر کەڵەکەبووە و ناتوانن هەمووی بەیەکەوە بدەنەوە و وەزارەتی کارەباش بەلەبەرچاوە گرتنی دۆخی دارایی هاوبەشانی کارەبا ئەم بڕیارەی دەرکردووە".\nسەبارەت بە لێخۆشبوونی یەکجاری لە قەرزی کارەبا ئاماژەی بەوەکرد "بریارێکی لەو شێوەیە لەتوانای وەزارەتی کارەبادا نییە دەریبکات و دەبێت لە پەرلەمانەوە داوابکرێت و دواتر حکومەت رەزامەندی لەسەر بدات ئەوکات دەکرێت شتێکی وا رووبدا، چونکە قەرزی کارەبا موڵکی گشتییە، ئەم بڕیارەی ئێستاش کاری پێدەکرێت تا ئەوکاتەی بڕیارێکی دیکە دەردەچێت".


رێگاي ئێوه راپۆڕت » به کارھێناني خراپي منداڵاني سوري له‌لايه‌ن پ‌ك‌ك/ي‌پ‌گ\nکد خبر 792\nتوندوتيژخوازه کاني په که که / يه په گه به رفاندني منداڵاني خوار 16 ساڵ له ماڵباته کانيان جيايان ده که نه وه وه ره وانه ي گۆڕه پاني شه ڕيان ده که ن و کرده وه ي سه ربازيان پێده که ن.\nکوردپارێز له زاري هTRTه وه: له کاتێکدا که رێکخراوي لێبوردني نێوده وڵه تي و چاودێري مافي مرۆڤ به جاران ئاگاداريان داوه له باره ي به کارھێناني خراپي منداڵان له سوريا و ئێراو له لايه ن جياخواز و توندڕه وه کانه وه به ڵام گرووپي توندوتيژخوازي په که که / يه په گه ھێشتاش منداڵاني 11 تا 16 ساڵ ده رفێنێت و له ماڵباته که يانيان دووريان ده خاته وه و بۆ ئيش و کاري سه ربازي ره وانه ي گۆڕه پاني شه ڕيان ده کات بۆ ئه وه ي کرده وه ي تێرۆريستي ئه نجام بده ن.\nئه مريکا له راپۆرتێکدا له باره ي قاچاخي جيھاني مرۆڤ له ژوئيه ي 2015 رايگه ياند که گرووپي جياخوازي په که که منداڵان ده رفێنێت و ناچاريان ده کات ئيشي بۆ بکه ن.\nله راپۆرتێکي ھاوشێوه دا له ژوئه ني 2016 ھاتووه په يه ده / يه په گه باڵي سوري په که که منداڵاني خوار 15 ساڵ ده رفێنن و ده يانبه ن بۆ که مپه کاني راھێنان.\nژماره يه کي ديکه ي رێکخراوي نێوده وڵه تي و سڤيليش راپۆرتێێکي ھاوشێوه يان له باره ي خراپ به کارھێناني منداڵان له لايه ن په که که وه بڵاو کردۆته وه.\nله م باره وه چاودێري مافي مرۆڤ له 19 ژوئه ني 2014 له راپۆرتێکدا له ژێر ناوي ئيداره ي کوردي، خراپ به کارھێناني منداڵان له لايه ن په يه ده وه رايگه ياندووه که ئه م گرووپه جياخوازه له ناوچه کاني عه فرين و کوباني و جێزيره کچان و کوڕاني خوار 18 ساڵ ناچار ده کات و له ماڵباته کانيان جيايان ده کاته وه و ده يانبات بۆ شه ڕ.\nکميسيۆني سه ربه خۆي لێکۆلينه وه ي رێکخراوي نێوده وڵه تي له باره ي سورياش له راپۆرتێکدا له ئووتي 2013 باسي له دامه زراندني منداڵاني ژێر 12 ساڵ له عه‌فرين و حه‌سه کێ له لايه ن يه په گه وه ده کات.\nچاودێري مافي مرۆڤيش له 10ي ژوئيه ي 2015 له راپۆرتێکدا به سه ردێڕي سوري، مليشيا کورده کان ياساي قه ده خه کردني به کارھێناني منداڵان پێشل ده کات رايگه يان که په يه ده / يه په گه خه ريکي خراپ به کارھێنان و سه ربازبگيري زۆره ملێ منداڵاني ژێر 18 ساڵه .\nئه م رێکخراوه پێرستي 59 منداڵي بڵاو کردۆته وه که 10يان خوار 15 ساڵن.\nبرچسب ها : pkk , پ‌ك‌ك , په‌كه‌كه , په‌يه‌ده , پ‌ي‌د , پێشلکاري , مافي_مرۆڤ , منداڵاني_سه‌رباز , ي‌پ‌گ , يه‌په‌گه


ئاژانسی ده نگو باسی کوردستان: ئەرێ کێ باوەڕ بەوە دەکات کە پێشمەرگە لە باشورەوە ئامادە کراوە بۆ یارمەتی ڕۆژئاوای کوردستان، لە کاتێکدا سنور هەر بەستراوەو سیاسەتی قڕکردن و پلانی دووسەرەی پارتی و تورکیا بۆ دژایەتی یەپەگە یان کوردانی ڕۆژئاوا هەر بەردەوامە.\nئەرێ کێ باوەڕ بەوە دەکات کە پێشمەرگە لە باشورەوە ئامادە کراوە بۆ یارمەتی ڕۆژئاوای کوردستان، لە کاتێکدا سنور هەر بەستراوەو سیاسەتی قڕکردن و پلانی دووسەرەی پارتی و تورکیا بۆ دژایەتی یەپەگە یان کوردانی ڕۆژئاوا هەر بەردەوامە.\nیان ئەو پێشمەرگانە کەوا دەستیان لە سەر بەلەپیتکەیە و پۆتینیان کردۆتە بەر، بۆچین ئەگەر بۆ ئێستا نەبن، کە ڕۆژانە سەدان مناڵ و ژنی کورد شەهید دەکرێن.\nلە ڕاستیدا نەک هەر باشور هێزی پێشمەرگەی ئامادە نەکردووە، بەڵکو ئەو هێزانە دەستیشیان لە شەهید و ئەنفالی کورد دا هەیە.\nنمونەی هەرێ زیندوش، مستەفا جومعە یان خەتیبەکەی(ئازادی) بەشداری هەمو ئەو کۆمەڵکوژیانە بووە کە لەو چەند ڕۆژەی ڕابردوودا کراون.\nفەرمون ئێوەش بۆچونی خۆتاب بڵێن.\nله لایه‌ن ئاژانسی ده نگو باسی کوردستان ajansknews kl. ۵/۱۲/۱۳۹۲ ۰۹:۱۱:۰۰ بعدازظهر


کێشە تەکنیکیەکەی فەیسبووک و F8ـی میللەتی کورد – کەی ئای تی ئێن\nبیروڕا 4, ته‌مموز 2019\nلە تۆڕە کۆمەڵایەتییەکان هەر رۆژە و باسێک گەرم دەکرێت و هەر کتوپڕیش کەس لە بیری نامێنێت. لە ماوەی ڕابردوودا چەندین بابەت گەرم کران و زۆربەی بەکارهێنەرانیش بە شێوەیەک لە شێوەکان کاردانەوەی خۆیان هەبووە بۆ ئەو ڕووداو و بابەتانە، جا ئیتر لەوانەیە ئەو کۆمێنت و کاردانەوەی تۆ هەتبووبێت جێی خۆی گرتبێت و لەوانەشە ئیتر گومانێکی خەراپ و تاوانێکت بەرامبەر کەسێک یان لایەنێک کردبێت. هەر چۆنیک بێت ئەوە تۆڕی کۆمەڵایەتییە و باش و خەراپ تێیدا کۆبۆتەوە و هەریەکە و لە ئاراستە و تێڕوانینی خۆیەوە بەکاری دێنێت.\nلەم نێوەندەشدا، کێشە هونەریی و تەکنیکییەکان لە جیهانی دیجیتاڵی و ئەلیکترۆنیدا ڕوودەدەن و ئاسایین، و تەنها کاتیان پێویستە تا چارەسەر دەکرێن، بۆ نمونە، کەی ئای تی ئێن چەندین جار ڕاژەکارەکانی وەستاوە و لە ماوەیەکی کەمدا چارەسەرمان کردووە و گەڕاوەتەوە باری ئاسایی خۆی. هەروەک ئەوەی دوێنێ شەویش ڕوویدا، کە تۆڕەکانی فەیسبووک و ئینستەگرام و وەتسئەپ چەند بەشێکیان لە کارکەوت، بە شێکە لەو کێشە هونەریی و تەکنیکیانە کە بەلای ئێمەی شارەزای بواری تەکنەلۆژیا زۆر ئاسایین و شتەکان چاوەڕوان کراون کە ئەم هەموو تۆڕە زەبەلاحە لەسەر کۆمەڵێک ئامێر وەستاوە و کاردەکات، کە ئەوانیش ڕاژەکار(سێرڤەر)ـەکانن و بە کارەبا و کۆمپیوتەر و چەندین شتی ترەوە بەستراون. ئیتر هەر چۆنێک بێت ئەوە ڕوویدا و دوێنێ لە دوانیوەڕۆکەیەوە فەیسبووک هۆشداریدا کە تۆڕەکانی فەیسبووک و ئینستەگرام و وەتسئەپ کێشەیان تێکەوتووە و سەرقاڵی چارەسەرکردنن. ئێمەش وەکو پیشەی هەمیشەیی خۆمان ڕووماڵی ئەو کێشەیەمان کرد تا کاتی چارەسەرکردنی.\nتا ئێرە هیچ کێشەیەک نییە و ئەوەی ڕوویدا کاتی بوو و چارەسەرکرا، بەڵام ئەوەی کێشەکەیە ئەوەیە کۆمەڵێک ئەم جۆرە ڕووداوانە بە هەل وەردەگرن و زۆرینەی خەڵکیش لەم نێوەدەدا زۆر بە ساویلکەیی باوەڕیان پێ دەکەن و ئەوەی ئەوان داوای بکەن ئەنجامی دەدەن، چونکە پێیان وایە هیچی تێ ناچێت، ئیتر جا کۆمێنت نوسین بێت یان لایک یان هەر کارێکی تر. ئەوەی دوێنێ بە خەڵک کرا بە ناوی ڤایرۆسی F8 بە کەس نەکراوە تا ئێستا. بۆ نمونە سەیری ئەم وێنەیەی خوارەوە بکەن و ئەم هەموو کۆمێنتەی بۆی نوسراوە:\nبە داخەوە کە بەم شێوە و بەم ساویلکەییە تۆ ئینتەرنێت و تۆڕە کۆمەڵایەتییەکان بەکاربهێنیت! ئەوەی جێگەی داخە لە ناویاندا خەڵکی خوێندەوار و ڕۆشنبیریشی تێدایە کە نوسیویەتی F8. نامەوێت لەبیرم بچێت، F8 کۆنگرەیەکی ساڵانەی فەیسبووکە و تێیدا دوایین گۆڕانکاری و نوێکارییەکانی فەیسبووک و مێسنجەر و ئینستەگرام و وەتسئەپ دەخرێنەڕوو. لە ڕاستیدا، ئەوەی ئەم پەڕانە کردیان ئامانج لێی تەنها وەکو خۆمان دەڵێین بۆ ئەکتیڤی پەیجەکانیان بووە، واتە بۆ زیادکردنی چالاکی پەڕەکەیان بووە و بە هەلیان زانیوە تاوەکو Engagement و Reachـی پەڕەکانیان بفڕێنن بەو شێوەیە. لە پەیامەکانیشیاندا خەڵکیان ترساندووە بەوەی ئەگەر نەنوسن F8 ئەوا فەیسبووکیان دەسوتێت*؛ واتە لە کاردەکەوێت. لە ڕاستیدا، ئەمە لە بێ ئاگایی و نەزانی هیچی تر نییە و ڕەواج دانە بەو جۆرە پەڕە بێ ئیش و کارانە، کە دواجار و لە دوای ئەوەی پەڕەکەیان دەگاتە لایکی زۆر ڕێک دەیفرۆشنەوە و من و تۆش دەبێت هەر شەق لە دیوار بدەین. کەواتە بۆ ڕەواجیان پێ دەدەن و بە قسەیان دەکەن. لە کاتی ئاوادا پێویستە بوەستن تا لە سەرچاوەی باوەڕپێکراوەوە دەزانن چی ڕوویداوە نەک هەرچی تۆ بەرچاوت کەوت و داوات لێکرا بیکەیت لە پێناوە ئەوەی فەیسبووکەکەت لە کار نەکەوێت.\nداواکارم بە زیاتر هۆشیارییەوە تۆڕە کۆمەڵایەتییەکان بەکاربهێنن و نەبنە هۆکاری بەناوبانگکردنی خەڵکێک کە هیچ بەهایەکی ڕەوشتیان تێدا بەدی ناکرێت و هەروەک نەبنە هۆی ڕەواج دانیش بەو پەڕانەی کە ئامانج لێیان تەنها زیادکردنی لایک و چالاکییە و پاشان فرۆشتنەوەیەتی بە پارەیەکی باش.\n*سوتان: ئەو زاراوەیە کە بۆ لەکارکەوتنی هەژمارێکی تۆڕە کۆمەڵایەتییەکان لە ناو بەکارهێنەرانی کورد بەکاردەهێندرێت و بووەتە باو، بەڵام پێمان وایە زۆر هەڵەیە و تا بکرێت خۆی لێ بەدوور بگیرێت چونکە سوتان هیچ پەیوەندی بە لەکارکەوتنی هەژمارەوە نییە.\nتاگەکان F8 Facebook FacebookDown Instadown Instagram Kurd Kurdistan whatsapp Whatsappdown